Περιβάλλον με Οικολογία * * * * * * : - Το Φυτό ως Ηλιακή Αντλία Νερού -Η σημαντικότητα του νερού στα φυτά\n- Το Φυτό ως Ηλιακή Αντλία Νερού -Η σημαντικότητα του νερού στα φυτά\nΤα φυτά της χέρσου για την επιβίωση και ανάπτυξή τους χρειάζονται μεγάλες ποσότητες νερού, το οποίο απορροφάται από το έδαφος με το ριζικό τους σύστημα.\nΤο κύριο Υδραυλικό Σύστημα των φυτών (από Χ.Κ.Κιτσάκη, Γ.Π.Α., 2008)\nΤο νερό αυτό με διάφορες διαλυμένες ουσίες που περιέχει μεταφέρεται, με τη βοήθεια αγγείων-στοιχείων του ξύλου (ξύλημα ή ξύλωμα-xylem, τραχεϊδες), μέσα από τον κορμό και τους βλαστούς, στα φύλλα. Εκεί στα φύλλα, με τη διαδικασία της φωτοσύνθεσης, παράγονται ουσίες όπως τα σάκχαρα (γλυκόζη). Αυτές οι ουσίες διαλύονται επίσης στο νερό των φύλλων και μεταφέρονται σε όλα τα μέρη του φυτού για την ανάπτυξή του, μέσα από ένα άλλο σύνολο αγγείων-στοιχείων ηθμού (φλοίωμα-phloem). Δηλαδή, το ξύλημα και το φλοίωμα αποτελούν το κυρίαρχο υδραυλικό σύστημα των φυτών της χέρσου. Όμως, στην προσαρμογή τους στο περιβάλλον, τα φυτά έχουν αναπτύξει μηχανισμούς και κατασκευές που τα βοηθούν, και το να φτάνει το νερό και στα ακραία τμήματά τους (μερικές φορές και σε ύψος 100 μέτρων σε μερικά δένδρα), αλλά και στην εξοικονόμηση νερού. Μεταξύ άλλων, τέτοιες κατασκευές είναι εκτός από τα αγγεία τους και τα στόματα, που είναι μικροσκοπικές οπές, πόροι συνήθως στο κάτω μέρος των φύλλων....(για τη συνέχεια)\nΗ λειτουργία τους έχει να κάνει με την ανταλλαγή αερίων (οξυγόνο, διοξείδιο του άνθρακα και υδρατμοί) μεταξύ φυτού και ατμοσφαιρικού αέρα. Αυτή η διαδικασία ονομάζεται διαπνοή, ενώ το νερό που αποβάλλεται, μέσω της διαπνοής από το φυτό, αναπληρώνεται διαρκώς από το νερό του εδάφους το οποίο απορροφάται από τις ρίζες. Δηλαδή με τη διαπνοή, αποβάλλεται από το εσωτερικό του φύλλου ενός φυτού προς την ατμόσφαιρα νερό ως υδρατμός, προσλαμβάνεται το διοξείδιο του άνθρακα της ατμόσφαιρας για τη φωτοσύνθεση, αποβάλλεται το διοξείδιο του άνθρακα της αναπνοής τους, όπως και το οξυγόνο της φωτοσύνθεσης. Το φυτό είναι σε θέση να ρυθμίζει το μέγεθος του πόρου των στομάτων, από εντελώς ανοιχτό μέχρι τελείως κλειστό. Οι παράγοντες που θα καθορίσουν αν τα στόματα θα μείνουν κλειστά ή ανοιχτά είναι το φως, το διοξείδιο του άνθρακα της ατμόσφαιρας και το νερό. Έτσι, τα περισσότερα φυτά έχουν ανοιχτά στόματα όταν υπάρχει επάρκεια νερού και φως (οι κάκτοι έχουν ανοιχτά στόματα τη νύχτα και κλειστά την ημέρα) και κλειστά στόματα στο σκοτάδι και στην έλλειψη νερού. Εξάλλου, τα χερσαία φυτά διαθέτουν και μια άλλη φυσιολογική λειτουργία, εκτός της φωτοσύνθεσης και της αναπνοή, τη διαπνοή. Η διαπνοή αποτελεί τον πιο σημαντικό παράγοντας που οδηγεί την κίνηση του νερού στα φυτά. Με αυτή, τα φυτά απελευθερώνουν στην ατμόσφαιρα με τη μορφή υδρατμών νερό, που έχουν απορροφήσει προηγουμένως από το έδαφος. Σημειώνεται ότι τα φυτά χρησιμοποιούν το μεγαλύτερο μέρος του νερού που απορροφούν από το έδαφος για την διαπνοή τους (95%) (το καλαμπόκι διαπνέει το 98% του νερού που με τις ρίζες του απορροφάει), ενώ ένα μικρό μέρος του (5%) χρησιμοποιείται κατά τη φωτοσύνθεση για την παραγωγή των υδατανθράκων που είναι αναγκαία για την ανάπτυξη των φυτών. Εξάλλου, και ο ρυθμός της διαπνοής τους εξαρτάται από τη διαθεσιμότητα του νερού μέσα στο φυτό (και το έδαφος) και από επαρκή ενέργεια για να εξατμιστεί το νερό από τα στόματα των φύλλων. Η περισσότερη ενέργειας που στηρίζει τη διαπνοή προέρχεται άμεσα από τον ήλιο (ηλιακή ακτινοβολία). Η ηλιοφάνεια, η ζέστη αυξάνει το ρυθμό της διαπνοής και επομένως ο κίνδυνος μαρασμό είναι υπαρκτός, εφόσον δεν υπάρχει επάρκεια σε διαθέσιμο νερό.\nΤο νερό, μέσα στο έδαφος κινείται ως υγρό, διαλύει τα συστατικά του, εμπλουτίζεται με εδαφικά ορυκτά και οργανική ουσία και έτσι αυτά απορροφώνται από το ριζικό σύστημα του φυτού της χέρσου, μεταφέρονται στα κλαδιά και στα φύλλα μέσω των αγγείων του, τροφοδοτούνται τα κύτταρα του φύλλου και απελευθερώνεται το νερό ως υδρατμός, -αέριο, προς την ατμόσφαιρα μέσα από τα στόματα των φύλλων με τη φυσιολογική λειτουργία της διαπνοής. Η διαπνοή δεν είναι μόνο μια διαδικασία απώλειας νερού, γιατί μέσα από αυτή εκτελούνται δύο ζωτικής σημασίας λειτουργίες. Η μία από αυτές είναι η ψύξη των φύλλων, λόγω της εξάτμισης του νερού (μετατροπή του νερού από υγρό σε αέριο). Και η άλλη είναι η διατήρηση του ρεύματος της διαπνοής, με τη βοήθεια του οποίου είναι δυνατή η συνεχή ροή νερού μέσα από τα αγγεία του ξύλου και έτσι τροφοδοτούνται τα υπέργεια όργανα του φυτού με τα απαραίτητα θρεπτικά συστατικά που συμπαρασύρονται από το διακινούμενο έτσι νερό. Δηλαδή, η λειτουργία των στομάτων συνεισφέρει στον έλεγχο της θερμοκρασίας του φύλλου, στη διατήρηση του ρεύματος του νερού από τη διαπνοή και στη ρύθμιση της υδατικής κατάστασης του φυτού. Αυτό που θα πρέπει να επισημανθεί είναι ότι η κίνηση του νερού με τα διαλυμένα συστατικά του, μέσα στο φυτό της χέρσου είναι συνεχής, αλλά όχι ομοιόμορφη.\nΩστόσο, είναι γνωστό ότι το νερό αποτελεί το κύριο και αναντικατάστατο συστατικό και των φυτών και των ζώων, καθώς το μόριό του διαθέτει ιδιόμορφες φυσικο-χημικές ιδιότητες. Μεταξύ αυτών των ιδιοτήτων οι σημαντικότερες είναι ότι το νερό είναι άριστος διαλύτης (παντοδιαλύτης για άλατα, σάκχαρα, απλές αλκοόλες και άλλες πολικές ενώσεις), λαμβάνει μέρος σε πολυάριθμες βιοχημικές αντιδράσεις (αποτελεί δότη ηλεκτρονίων κατά τις φωτεινές αντιδράσεις της φωτοσύνθεσης, τελικό δέκτη ηλεκτρονίων της αναπνευσικής αλυσίδας, συμμετέχει στις αντιδράσεις υδρόλυσης κ.ά), διαθέτει υψηλή ειδική θερμότητα με την οποία αποτρέπονται οι γρήγορες αυξομειώσεις της θερμοκρασίας των οργανισμών, αλλά το νερό επίσης συμπεριφέρεται ως θερμομονωτικό υλικό και μέσο ρύθμισης της θερμοκρασίας των οργανισμών με τη μεταφορά θερμότητας. Εξάλλου, το νερό διαθέτει υψηλή λανθάνουσα θερμότητα εξάτμισης η οποία μέσα από τη διαπνοή των φυτών ψύχει τις υπερθερμαινόμενες επιφάνειες των φύλλων. Με την υψηλή συνοχή και συνάφειά του, εμφανίζονται τριχοειδή φαινόμενα με τα οποία ανυψώνεται το νερό σε σωλήνες μικρής διαμέτρου, όπως είναι οι ηθμοί και τα ξυλώδη αγγεία. Επομένως η θραύση της στήλης και η δημιουργία φυσαλίδων – εμβολή, δεν είναι εύκολη. Η δημιουργία φυσαλίδων στα αγγεία και θραύση της στήλης μπορεί να παρατηρηθεί στις ρίζες στο βλαστό και τα φύλλα κάτω από ορισμένες συνθήκες καταπόνησης του φυτού, όπως είναι η σοβαρή έλλειψη νερού στο έδαφος, τραυματισμοί του αγγειακού συστήματος, θερμοκρασίες παγετού και προσβολές από παθογόνους μικροοργανισμού. Σημειώνεται ότι φυτά που έχουν προσαρμοστεί σε ξηρά περιβάλλοντα, διαθέτουν στενότερα αγγεία από εκείνα τα φυτά που ευδοκιμούν σε υγρά περιβάλλοντα. Εξάλλου, υπάρχει η δυνατότητα διάλυσης των τυχόν φυσαλίδων κατά τη διάρκεια της νύχτας, λόγω του κλεισίματος των στομάτων, αλλά και της ενδεχόμενης ανάπτυξης ριζικής πίεσης. Ως ασυμπίεστο το νερό παρουσιάζει υψηλή αντοχή στην τάση και έτσι αποτρέπεται η θραύση της στήλης νερού στα αγγεία, αλλά και αυτή του την ιδιότητα οφείλεται και η μορφή των φυτικών κυττάρων, εξαιτίας της πίεσης σπαργής (πίεση που διατηρεί το σχήμα των φυτικών κυττάρων) που εξασκείται μέσα σε αυτά. Ως διαφανές υγρό το νερό αποτελεί την κινητήρια δύναμη για τη φωτοσύνθεση, δεν απορροφά την ορατή ακτινοβολία του ήλιου και κατά συνέπεια οι υψηλές του συγκεντρώσεις δεν αποτελούν εμπόδιο για τη διέλευση της ακτινοβολίας του φωτός στο εσωτερικό των φύλλων ή και τη διείσδυσή της σε μεγάλα βάθη υδάτινων μαζών. Από την άλλη, το νερό μέσα στα φυτά μπορεί να μετακινηθεί με το φαινόμενο της απλής διάχυσης ( κίνηση των μορίων κατά μήκος μιας διαβάθμισης συγκεντρώσεων), μέσα από τη μαζική ροή του που οφείλεται σε διαβάθμιση της πίεσης (η μαζική ροή με κινητήρια δύναμη την πίεση αποτελεί τον κυριότερο μηχανισμό μαζικής μετακίνησης νερού σε μεγάλες αποστάσεις, μέσα από μικροσκοπικές σωληνώσεις π.χ.τα αγγεία του ξύλου), και την όσμωση που αποτελεί ειδική περίπτωση διάχυσης των μορίων του νερού μέσα από την ύπαρξη μιας ημιπερατής μεμβράνης (το νερό κινείται από περιοχές χαμηλής συγκέντρωσης διαλυμένων διαλυμένων ουσιών προς περιοχές υψηλής συγκέντρωσης διαλυμένων ουσιών). Ειδικά σε αλατούχα εδάφη η διάχυση αποτελεί σημαντικό παράγοντα μετακίνησης του νερού, λόγω της αυξημένης οσμωτικής πίεσης του εδαφικού διαλύματος.\nΤο νερό συμμετέχει συνήθως στο 80 - 95% της μάζας των καλλιεργούμενων φυτών, στους ώριμους ξυλώδεις ιστούς φτάνει τα 45-50%, ενώ στα ποώδη φυτά το περιεχόμενο τους σε νερό κυμαίνεται από 70-95%. Το φυτικό κύτταρο χαρακτηρίζεται από την παρουσία μιας δομής, του χυμοτοπίου, το οποίο προσλαμβάνει νερό με τη βοήθεια της όσμωσης (ώσμωση είναι μια φυσιολογική διαδικασία κατά την οποία ο διαλύτης κινείται, αυθόρμητα, μέσω μεμβράνης που είναι διαπερατή για τα μόριά του όχι όμως και για τα μόρια της διαλυμένης ουσίας και διαχωρίζει δύο διαλύματα διαφορετικών συγκεντρώσεων ή χωρίζει ένα διαλύτη από ένα διάλυμα. Χωρίς την ύπαρξη της μεμβράνης θα συνέβαινε απλή ανάμιξη των δύο διαλυμάτων ή του διαλύτη και του διαλύματος. Αν από την ημιπερατή μεμβράνη περνά και διαλυμένη ουσία, τότε η διαδικασία παύει να είναι ώσμωση και γίνεται διάχυση μεταξύ των δύο διαλυμάτων. Η ώσμωση πραγματοποιείται με σκοπό να εξισωθούν οι συγκεντρώσεις των διαλυμάτων από τις δύο πλευρές της ημιπερατής μεμβράνης. Το φαινόμενο της ώσμωσης είναι πολύ σημαντικό στα διάφορα βιολογικά συστήματα, καθώς πολλές βιολογικές μεμβράνες είναι ημιπερατές). Έτσι, το γεμάτο νερό χυμοτόπιο, εξασκεί πίεση στο κυτταρόπλασμα και αυτό με τη σειρά του πιέζει το τοίχωμα του κυττάρου. Η πίεση αυτή επιτρέπει στο φυτικό κύτταρο να διατηρεί το σχήμα του, κατάσταση που αναφέρεται ως σπαργή. Αυτή η πίεση συμβάλλει στην ακαμψία και στη μηχανική σταθερότητα των μη ξυλωδών φυτικών ιστών και είναι απαραίτητη για πολλές φυσιολογικές διεργασίες περιλαμβανομένης της διεύρυνσης των κυττάρων (ανάπτυξη των φυτών), ανταλλαγή αερίων στα φύλλα, τη μεταφορά του νερού και των σακχάρων, και πολλές άλλες διεργασίες. Όταν υπάρχει ανεπάρκεια σε νερό, η πίεση σπαργής μειώνεται και αναγκάζει το φυτό να μαραίνεται.\nΤα φυτά, με την πάροδο του χρόνου, έχουν προσαρμοστεί να ανέχονται ακραίες συνθήκες στη διαθεσιμότητα του νερού. Η διαθεσιμότητα του νερού στα φυτά επηρεάζεται από την υγρασία του εδάφους, ενώ η υφή και η δομή του εδάφους και των υποστρωμάτων του επηρεάζει τις δυνατότητές τους να συγκρατούν το νερό. Η πρόσληψη του νερού στα φυτά δεν συμβαδίζει πάντοτε με τα ποσοστά της διαπνοϊκής απώλειας του νερού, ακόμη και αν η υγρασία του εδάφους είναι επαρκής. Κατά τη διάρκεια ζεστών και ηλιόλουστων ημερών μπορεί να παρατηρηθεί προσωρινός μαρασμός, αλλά τα φυτά μπορούν να ενυδατωθούν μέσα στη νύχτα, όταν οι θερμοκρασίες είναι χαμηλότερες με αποτέλεσμα να υπάρχει μειωμένη διαπνοϊκή απώλειες νερού. Μόνιμος μαρασμός και νέκρωση των φυτών μπορεί να συμβεί, εάν το έδαφος στεγνώσει τελείως από νερό και υγρασία. Η διαθεσιμότητα σε νερό ρυθμίζει το άνοιγμα και το κλείσιμο των στομάτων, η οποία με τη σειρά της ρυθμίζει τη διαπνοή και τη φωτοσύνθεση. Εάν, στο ριζικό σύστημα είναι διαθέσιμο πολύ λίγο νερό, το φυτό θα μειώσει την ποσότητα του νερού που χάνει μέσω της διαπνοής του, κλείνοντας τα στόματα των φύλλων. Αυτό θα προκαλέσει μειωμένη φωτοσύνθεση, επειδή το απαραίτητο διοξείδιο του άνθρακα που εισέρχεται στο φυτό μέσω των στομάτων θα ελαχιστοποιηθεί, καθώς τα στόματα είναι κλειστά. Έτσι, κάθε μειωμένη απόδοση της φωτοσύνθεσης θα έχει ανάλογο αντίκτυπο στην απόδοση των καλλιεργειών.\nΚαι το ερώτημα μετά από όλα τα πιο πάνω είναι πώς μπορεί ένα δέντρο να ανεβάζει διαρκώς μεγάλες ποσότητες νερού σε ύψος πολλών δεκάδων μέτρων (πηγή: σταχυολόγηση από Discover και Στ.Ξενικουδάκης); Τα θαυμαστά ‘’υδραυλικά’’ σε ένα δένδρο αρχίζουν από το ριζικό σύστημά του, διατρέχοντας τον κορμό και τα κλαδιά και στενεύοντας μέχρι τα τριχοειδή αγγεία στα ακραία φύλλα. Είναι μια σειρά από αδρανείς σωλήνες-νεκρά κύτταρα, που ονομάζονται συνολικά ξύλημα (xylem) μεταφέρει το νερό από αρκετά μέτρα μέσα στη γη, έως την κορφή των δέντρων, με ταχύτητα που σε ορισμένες περιπτώσεις φτάνει τα 50 μέτρα την ώρα. Τα νεκρά και αδρανή κύτταρα του ξυλήματος μπορούν να ανεβάσουν εκατοντάδες λίτρα νερού τη μέρα σε μεγάλο ύψος, αψηφώντας τη δύναμη της βαρύτητας. Τα δέντρα και γενικότερα τα φυτά χρειάζονται πολύ περισσότερο νερό, για να επιβιώσουν σε σχέση με τα ζώα. Η δίψα τους πηγάζει από τη διαδικασία της φωτοσύνθεσης, με την οποία τα πράσινα μέρη του φυτού χρησιμοποιούν την ηλιακή ενέργεια, για να μετατρέψουν το νερό και το διοξείδιο του άνθρακα σε οξυγόνο και υδατάνθρακες. Η διαδικασία αυτή απαιτεί υγρές επιφάνειες εκτεθειμένες στον αέρα. Ωστόσο, η ίδια η φωτοσύνθεση καταναλώνει μόνο ένα μικρό μέρος του νερού που απορροφούν τα φυτά. Περισσότερο από το 90% αυτού του νερού «διαρρέει» στον αέρα μέσα από τους ίδιους πόρους των φύλλων που χρησιμοποιούνται και για τις ανταλλαγές αερίων (εισροή διοξειδίου του άνθρακα, εκροή οξυγόνου). Οι ποσότητες νερού που χρησιμοποιούν τα φυτά είναι εκπληκτικές. Για παράδειγμα, ένας ηλίανθος καταναλώνει κάθε μέρα 17 φορές περισσότερο νερό κατά γραμμάριο της μάζας του σε σχέση με έναν άνθρωπο. Δηλαδή, για να φτιάξει ένα κιλό οργανικής μάζας ένα φυτό καταναλώνει τουλάχιστον 500 κιλά νερό. Υπάρχουν δύο τρόποι να προωθηθεί τόσο πολύ νερό προς τα φύλλα: είτε κάτι να το τραβά από πάνω, είτε κάτι να το πιέζει από κάτω. Ο μηχανισμός της έλξης είναι εκείνος που υποστηρίζουν οι περισσότεροι από τους φυσικούς και τους βιολόγους. Προτάθηκε για πρώτη φορά στα τέλη του 19ου αιώνα και βασίζεται σε μια ιδιότητα του νερού που δεν αναφέρεται συνήθως για τα υγρά: την αντοχή τάνυσης. Τα μόρια του νερού έχουν την τάση να μένουν κοντά το ένα στο άλλο, γιατί είναι πολωμένα και σχηματίζουν τους λεγόμενους δεσμούς υδρογόνου, όπου οι αρνητικοί πόλοι έλκονται από τους θετικούς πόλους των γύρω μορίων και οι θετικοί πόλοι από τους αρνητικούς. Οι δεσμοί υδρογόνου είναι που κάνουν το νερό να παραμένει υγρό όταν χαμηλές πιέσεις ή υψηλές θερμοκρασίες κάνουν άλλα λιγότερο πολικά υγρά να περάσουν στην αέρια φάση. Οι δεσμοί αυτοί μπορούν μάλιστα να τεντωθούν πριν το υγρό νερό εξατμιστεί.\nΣύμφωνα με τη θεωρία της έλξης ακριβώς αυτό συμβαίνει στο νερό μέσα στα δέντρα. Το νερό που εξατμίζεται από τα φύλλα τραβά τα γειτονικά του μόρια που βρίσκονται ακόμα λίγο πριν το στόμιο των πόρων των φύλλων. Αυτή η έλξη μεταφέρεται μέσω των δεσμών υδρογόνου σε όλη τη διαδρομή μέσα από τον κορμό έως τις ρίζες. Το ίδιο το δέντρο δε χρειάζεται ούτε να τραβήξει, ούτε να σπρώξει. Όλη η ενέργεια που χρειάζεται για το ανέβασμα του νερού παρέχεται από τον ήλιο και τον άνεμο, που κι αυτός βοηθά στην εξάτμιση του νερού. Σε τελευταία ανάλυση, και η αιολική ενέργεια προέρχεται επίσης από τον ήλιο. Κατά τη θεωρία της έλξης, η πίεση στο ξύλημα των ψηλότερων δέντρων φτάνει τις -20 ατμόσφαιρες. Αυτή η θεωρία χρησιμοποιείται για να ερμηνευτεί το γεγονός ότι κανένα από τα δέντρα που υπάρχουν σήμερα δεν ξεπερνά σε ύψος τα 115 μέτρα. Τόσο η υδροστατική πίεση, όσο και η δύναμη που ασκείται στο νερό λόγω της τριβής αυξάνονται όσο μακραίνει το ξύλημα. Έτσι, η πίεση στις κορυφές των ψηλότερων δέντρων του ίδιου είδους πρέπει να είναι μικρότερη. Αλλά όσο μικρότερη είναι η πίεση, τόσο μεγαλύτερη είναι η πιθανότητα σπηλαίωσης (δημιουργίας φυσαλίδων) μέσα στη στήλη νερού. Η σπηλαίωση είναι καταστροφική για τη μεταφορά νερού, γιατί σπάει τους δεσμούς υδρογόνου. Για να την αποφύγουν τα ψηλά δέντρα κλείνουν τους πόρους των φύλλων το απομεσήμερο, όταν ο ρυθμός εξάτμισης είναι στο μέγιστο. Χωρίς αυτές τις επιπλέον ώρες φωτοσύνθεσης ένα δέντρο δεν μπορεί να συνεχίσει να αναπτύσσεται. Έχει βέβαια διαπιστωθεί και σχέση ανάμεσα στο ρυθμό φωτοσύνθεσης και την ηλικία των δέντρων (μείωση του ρυθμού με την αύξηση της ηλικίας). Άλλοι υποστηρικτές της θεωρίας της έλξης μιλούν τόσο για άνω, όσο και για κάτω όριο ύψους των φυτών που επιβάλλονται από τους υδραυλικούς περιορισμούς και έχουν να κάνουν με τη διάμετρο των σωλήνων του ξυλήματος, που αν είναι πολύ φαρδιοί θα γίνονταν αιτία σπηλαίωσης*, ενώ αν ήταν πολύ λεπτοί δε θα επέτρεπαν τη ροή του υγρού.\nΣε άλλα πειράματα φάνηκε ότι ίσως να υπάρχει και ένα ενεργό στοιχείο στη λειτουργία του ξυλήματος. Διαπιστώθηκε ότι οι μεμβράνες των ζωντανών κυττάρων που συνδέουν τους σωλήνες του ξυλήματος διογκώνονται ή συρρικνώνονται ανάλογα με τη συγκέντρωση ιόντων στο νερό. Σε ένα πείραμα η ροή υπερδιπλασιάστηκε λόγω των αλλαγών στη συγκέντρωση ιόντων. Τα ζωντανά κύτταρα του φυτού, με αυτή την αυτόματη αντίδραση, ίσως να εμποδίζουν τη σπηλαίωση, ώστε το νερό να φτάσει μέχρι τα πιο διψασμένα μέρη του.\n* (Σπηλαίωση (http://www.oremscience.gr/node/689) είναι η δημιουργία φυσαλίδων σε ένα σώμα στο σημείο όπου η πίεσή του πέφτει χαμηλότερα από μία συγκεκριμένη τιμή. Πώς επηρεάζουν την καθημερινή μας ζωή αυτές οι φυσαλίδες; Αρνητικά ως ένας κύριος παράγοντας φθοράς στα βιομηχανικά συστήματα, αλλά και θετικά λόγω της θεραπευτικής τους δύναμης. Οι φυσαλίδες δημιουργούνται λόγω μεταβολής της πίεσης και χωρίζονται σε δύο κατηγορίες ανάλογα με την κίνηση τους. Αν ασκήσουμε αρνητική πίεση σε μία φυσαλίδα, σαν μια τεράστια ηλεκτρική σκούπα δηλαδή να την ρουφάει προς όλες τις μεριές, αυτή θα μεγαλώσει, και μόλις ασκήσουμε θετική πίεση θα καταρρεύσει ακαριαία προς το κέντρο της ασκώντας δυνάμεις στα γειτονικά σημεία και παράγοντας ήχο. Αυτή είναι η αδρανειακή σπηλαίωση, ενώ η σταθερή φυσαλίδα, πραγματοποιεί ταλάντωση ως προς τη διάμετρό της.\nΓύρω στο 1900 κατασκευάστηκε στην Αγγλία το πλοίο Turbinia και είχε ταχύτητα μόλις 17 κόμβους γιατί η προπέλα του πλοίου γυρνούσε τόσο γρήγορα με αποτέλεσμα η πίεση του νερού να μειώνεται δραματικά και να σχηματίζονται φυσαλίδες πάνω σε αυτήν. ∆ιπλό το κακό, αφού η ισχύς μοιραζόταν στα δύο, στο να γυρνάει η προπέλα και στο σχηματισμό φυσαλίδων, οπότε είχαμε χαμηλή απόδοση, ενώ η προπέλα καταστρεφόταν από την κατάρρευση των αδρανειακών φυσαλίδων η οποία προκαλεί ένα σοκ: φανταστείτε το σαν ένα σφυράκι να χτυπάει την προπέλα πάνω από 20000 φορές το λεπτό με δύναμη. Τελικά, κρατώντας την ισχύ σταθερή, προστέθηκαν και άλλες προπέλες οι οποίες γυρνούσαν με μικρότερη ταχύτητα και έτσι δεν αναπτύσσονταν οι απαραίτητες μεταβολές της πίεσης για το σχηματισμό σπηλαίωσης, με αποτέλεσμα το πλοίο να κινείται με 34.5 κόμβους.\nΣε άλλες εφαρμογές όμως η παρουσία φυσαλίδων είναι τόσο επιθυμητή που τις εισάγουμε επίτηδες, όπως για τη θεραπεία θρόμβων ή το σπάσιμο της πέτρας στα νεφρά αναίμακτα. Εφαρμόζοντας μεταβαλλόμενη πίεση στο επιθυμητό σημείο του σώματος, αναγκάζουμε αρχικά κάποιες φυσαλίδες να δημιουργηθούν και στη συνέχεια να καταρρεύσουν στο εστιασμένο αυτό σημείο και μόνο, διαλύοντας έτσι το συγκεντρωμένο αίμα ή τις πέτρες αντίστοιχα. Αναλογιστείτε δηλαδή τη λειτουργία ενός λατομείου, όπου γίνονται συνεχείς εκρήξεις για το σπάσιμο του βράχου, βέβαια οι εκρήξεις στο σώμα είναι χιλιάδες το δευτερόλεπτο. Οι φυσαλίδες χρησιμοποιούνται και ως μεταφορείς φαρμάκων, κάτι σαν couriers δηλαδή! Κατασκευάζουμε στο εργαστήριο τις φυσαλίδες τοποθετώντας το φάρμακο στο εσωτερικό τους, τις εισάγουμε στον οργανισμό και τις αναγκάζουμε να καταρρεύσουν, παραδίδοντας έτσι το φάρμακο στον παραλήπτη. Έπειτα, η σταθερή σπηλαίωση, λόγω της ταλάντωσης που κάνει θέτει τα γειτονικά υγρά σε ροή με αποτέλεσμα την καλύτερη διάδοση του φαρμάκου).\n(Πηγές:http://gbt.aua.gr/el/sites/default/files/COLOURED%20FINAL%20PLANT%20PHYSIOLOGY%20NOTES.pdf , http://www.ehow.com/about_5240957_importance-water-plants.html&prev=/search%3Fq%3Dwater%2Bin%2Bplants%2Bgrowth%26start%3D10%26sa%3DN%26hl%3Del%26biw%3D768%26bih%3D928 , http://www.clemson.edu/extension/horticulture/nursery/irrigation/why_plants_need_water.html&prev=/search%3Fq%3Dwater%2Bin%2Bplants%2Bgrowth%26hl%3Del%26biw%3D768%26bih%3D928 , http://www.rizospastis.gr/page.do?publDate=29/9/2002&id=2748&pageNo=7&direction=1 , Στ. Ξενικουδάκης από Discover , http://dspace.aua.gr/xmlui/bitstream/handle/10329/37/bresta-security.pdf?sequence=1).


Δράσεις 2015 -2016 Archives | Πανεπιστήμιο Παιδιών\nΜαθημαγικά. Στη θεματική αυτή θα παρουσιαστούν τα μαθηματικά με έναν πρωτότυπο και ενδιαφέροντα τρόπο αποδεικνύοντας ότι δεν είναι και τόσο...\nΗ πόλη του καπνού: Ανακαλύπτουμε το χθες και σχεδιάζουμε το αύριο. Στο πλαίσιο εορτασμού της Διεθνούς Ημέρας Μουσείων γνωρίζουμε την πολιτιστική κληρονομιά της πόλης μας μέσα από το Μουσείο Καπνού....\nΤα παιδιά μετρούν τα αστέρια. Στη θεματική αυτή οι μαθητές εισάγονται στον κόσμο της Αστροφυσικής επιστήμης και συμμετέχουν σε νυχτερινή παρατήρηση. Εισηγητής: Μιχάλης Δογραματζίδης, Φυσικός, Πρόεδρος του Συλλόγου Ερασιτεχνικής Αστρονομίας Δράμας «Ο Πήγασος». ...\nΤα παιχνίδια στο μουσείο κάνουν μικρούς και μεγάλους. Γιατί στο «Πανεπιστήμιο Παιδιών» συμμετέχουν και οι γονείς: Εκπαιδευτικό πρόγραμμα για οικογένειες με παιδιά....\nΤαξίδι στο Σύμπαν. Μέσα σε ένα κινητό πλανητάριο, αποτελούμενο από θόλο με το όνομα STARLAB, θα αναγνωρίσουμε τους αστερισμούς και τα λαμπρότερα αστέρια, τη σύνδεση των αστερισμών με την ελληνική μυθολογία, τις κινήσεις των αστέρων, του ήλιου και των πλανητών του ηλιακού μας συστήματος....


Το football manager γίνεται πραγματικότητα - Balla.com.cy\nΔημοσιεύτηκε στις 01/04/2017 - 3:04 από Balla.com.cy\nΣυμμαχίες φιλάθλων και ομάδα που να “τρέχει” από μία μερίδα του κόσμου έχουμε ακούσει. Αυτό που δεν έχουμε ακούσει, είναι ομάδα να έχει προέδρους online χρήστες, που καλούνται να πάρουν όλες τις αποφάσεις για αυτήν. (PHOTOS)\nΟι φαν του γνωστού παιχνιδιού προπονητικής “football manager” θα χαρούν με αυτή την είδηση, εφόσον οι οπαδοί διοικούν πραγματικά τη Φράισενμπρουγκ.\n« Ίδρυμα στην μνήμη της μητέρας του ο Ρούμπιο!\nΤρομερό fair play από τον Κύργιο (vid) »\nΤα 100 μεγαλύτερα ταλέντα (80-76)


Κρήτη: Πήγαν για εμπρησμό και... τυλίχθηκαν στις φλόγες! (βίντεο) | Παράξενα | ANT1 News\n07:26 | Κυριακή 26 Ιουνίου 2022\n13 Ιανουαρίου 2022 20:26\nΔείτε καρέ - καρέ το βίντεο. Πώς οι δύο γυναίκες, κόντεψαν να καούν ζωντανες στην διάρκεια του εμπρησμού. Πώς έφτασε στην εξιχνίαση η Πυροσβεστική.\nΤην απάντηση στο ποιος κρυβόταν πίσω από τον εμπρησμό σε επιχείρηση στο Ηράκλειο το 2019, έδωσε το ανακριτικό γραφείο της Πυροσβεστικής Υπηρεσίας Ηρακλείου με τη βοήθεια ενός βίντεο.\nΗ υπόθεση αυτή θα μπορούσε να είναι βγαλμένη από ταινία. Πρωταγωνίστριες, δύο γυναίκες, οι οποίες μάλιστα κατά την πράξη τους αυτή κινδύνευσαν να καούν και οι ίδιες.\nΌπως αποτυπώνεται στο βίντεο, οι δύο δράστιδες κατά τη διάρκεια εκρήξεων στο ισόγειο μαγαζί, τυλίχθηκαν στις φλόγες.\nΓια τη διαλεύκανση της περίεργης αυτής υπόθεσης, χρησιμοποιήθηκαν βίντεο από κάμερες, έγινε άρση τηλεφωνικού απορρήτου και έρευνες σε νοσοκομεία τις Κρήτης μεταξύ άλλων.\nΚίνητρο της όλης υπόθεσης ήταν φαίνεται να ήταν σύμφωνα με την έρευνα, η χρηματική αποζημίωση μέσω της ασφάλειας που είχε η συγκεκριμένη επιχείρηση. Η υπόθεση έχει πάρει τον δρόμο της δικαιοσύνης και οι υπεύθυνοι, ο ηθικός αυτουργός και οι δύο γυναίκες, αναμένεται να λογοδοτήσουν άμεσα.\nΟ εμπρησμός, εκδηλώθηκε σε επιχείρηση περίπου 60τμ που βρισκόταν στο ισόγειο 5όροφου κτηρίου το 2019.\nΑπό την προανάκριση προέκυψε ότι η επιχείρηση διέθετε σύστημα συναγερμού, σύστημα καμερών (εικόνας) ασφαλείας που κάλυπτε τον εσωτερικό χώρο της επιχείρησης. Ωστόσο τα στελέχη του ανακριτικού πληροφορήθηκαν ότι ο ιδιοκτήτης είχε δώσει προφορική εντολή στην μοναδική υπάλληλο του κατά τις τελευταίες μέρες λειτουργίας, να μην ενεργοποιεί τον συναγερμό την τελευταία εβδομάδα ενώ μετά από δική του εντολή, είχε αποσυνδεθεί και το καταγραφικό των καμερών εντός της επιχείρησης.\nΌπως φάνηκε από βίντεο που συνέλεξε η αρμόδια υπηρεσία της Πυροσβεστικής από παρακείμενα κτήρια, διακρίνονταν δύο άτομα με γυναικεία χαρακτηριστικά να εισέρχονται μέσα στο χώρο της επιχείρησης έχοντας κλειδί στην κατοχή τους, στην οποία παρέμειναν για περίπου 17 λεπτά.\nΣτη συνέχεια, υπήρξε ένα ανώνυμο τηλεφώνημα που ανέφερε ότι η εν λόγω πράξη προκλήθηκε από τον ιδιοκτήτη, προκειμένου να εισπράξει το χρηματικό ποσό για το οποίο έχει ασφαλισθεί η επιχείρηση και πως η μία εκ των δύο γυναικών ήταν η σύντροφος του ιδιοκτήτη.\nΚατα τη διάρκεια των ερευνών, κλήθηκε να καταθέσει μία γυναίκα, η οποία προσπάθησε να κρύψει τα εγκαύματά της, φορώντας γάντια στα χέρια. Ενδιαφέρον έχει ότι οι έρευνές έφτασαν μέχρι το ΚΑΤ όπου χρειάστηκε να νοσηλευτεί η μια εκ των δυο εμπρηστών που τραυματίστηκε από το "ωστικό κύμα" των εκρήξεων.\nΚακοκαιρία “Διομήδης” - Ρόδος: Τεράστιος τοίχος συνέθλιψε αυτοκίνητα (εικόνες)\nΚρήτηεμπρησμοίΕΙΔΗΣΕΙΣΕΙΔΗΣΕΙΣ ΣΗΜΕΡΑΝΕΑΠυροσβεστική Υπηρεσία


Βρήκε μέσα σε χαμένο πορτοφόλι, το πιο συγκινητικό γράμμα χωρισμού – Αυτό που ακολούθησε δεν θα μπορείς να το πιστέψεις - Giortazo.gr\nΒρήκε μέσα σε χαμένο πορτοφόλι, το πιο συγκινητικό γράμμα χωρισμού – Αυτό που ακολούθησε δεν θα μπορείς να το πιστέψεις\nPost published:28 Απριλίου, 2022\nΒρήκε μέσα σε χαμένο πορτοφόλι, το πιο συγκινητικό γράμμα χωρισμού\nΑυτό που ακολούθησε δεν θα μπορείς να το πιστέψεις\nΆνδρας βρίσκει μέσα σε χαμένο πορτοφόλι, το πιο συγκινητικό γράμμα χωρισμού.\nΤι έκανε με το γράμμα και πως εξελίχθηκε η ιστορία;\nΜε την ευκαιρία δες εδώ το βίντεο με την άγρια αρκούδα που εισέβαλε σε μια πόλη.\nΚαθώς περπατούσα για το σπίτι μια παγωμένη ημέρα, σκόνταψα πάνω σε ένα πορτοφόλι που κάποιος έχασε στο δρόμο. Το σήκωσα και κοίταξα στο εσωτερικό του μήπως βρω κάποια ταυτότητα για να εντοπίσω τον ιδιοκτήτη του.\nΑλλά το πορτοφόλι είχε μόνο δυο χαρτονομίσματα μέσα και ένα τσαλακωμένο γράμμα που έμοιαζε να είναι εκεί χρόνια.\nΟ φάκελος ήταν σχισμένος και το μόνο που φαινόταν καλά ήταν η διεύθυνση του αποστολέα. Άρχισα να ανοίγω το γράμμα σε μια προσπάθεια να βρω κάποιο στοιχείο. Τότε είδα την ημερομηνία – 1924.\nΤο γράμμα είχε γραφτεί πριν σχεδόν 60 χρόνια.\nΉταν γραμμένο από γυναίκα όπως μαρτυρούσε ο όμορφος καλλιτεχνικός χαρακτήρας των γραμμάτων και το μικρό λουλούδι στο πάνω αριστερό μέρος του μπλε χαρτιού. Ο παραλήπτης ήταν κάποιος Michael που η αποστολέας εξηγούσε πως δεν μπορεί να βλέπονται πια γιατί το απαγόρευε η μητέρα της. Αυτή όμως θα τον αγαπούσε για πάντα. Είχε την υπογραφή, Hannah.\nΑναζητώντας τον ιδιοκτήτη\nΉταν ένα όμορφο γράμμα και αναρωτήθηκα αν μπορούσα να βρω τον ιδιοκτήτη του. Το όνομα Michael δεν ήταν αρκετό. Ίσως αν καλούσα τις πληροφορίες και έβρισκαν το τηλέφωνο μέσω της διεύθυνσης που είχα του αποστολέα.\n‘Παρακαλώ, είπα, αυτό είναι κάτι ασυνήθιστο που σας ζητώ.\nΠροσπαθώ να βρω τον ιδιοκτήτη ενός πορτοφολιού που βρήκα στον δρόμο. Υπάρχει τρόπος να μου πείτε το τηλέφωνο για την διεύθυνση που υπάρχει πάνω σε έναν φάκελο μέσα στο πορτοφόλι;’\nΗ χειρίστρια πρότεινε να μιλήσω με την υπεύθυνη η οποία, δίστασε λίγο και μετά μου είπε,\n‘Λοιπόν, υπάρχει ένα τηλέφωνο σε αυτήν την διεύθυνση αλλά δεν μπορώ να σας το πω.’ Αυτή όμως προσφέρθηκε να τηλεφωνήσει η ίδια, να εξηγήσει την υπόθεση και να ρωτήσει αν ήθελαν να επικοινωνήσουν μαζί μου.\nΜετά από λίγα λεπτά, η τηλεφωνήτρια μου απάντησε.\nΝα τι θα τρώμε το 2050…\n‘ Έχω κάποιον που θέλει να μιλήσει με εσάς.’\nΡώτησα την γυναίκα από την άλλη μεριά της γραμμής αν γνώριζε κάποια Hannah. Αναφώνησε και είπε πως αγόρασαν αυτό το σπίτι από μια οικογένεια που είχε μια κόρη που την έλεγαν Hannah. Αλλά αυτό ήταν πριν 30 χρόνια.\n‘Θυμάμαι πως η Hannah έπρεπε να βάλει την μητέρα της σε γηροκομείο πριν μερικά χρόνια. Ίσως αν έρθετε σε επαφή με αυτό, θα μπορέσετε να βρείτε την κόρη της.’\nΗ γυναίκα μου έδωσε το όνομα του γηροκομείου και εγώ τηλεφώνησα. Μου είπαν ότι η ηλικιωμένη είχε πεθάνει αλλά είχαν ένα τηλέφωνο της κόρης.\nΕυχαρίστησα και πήρα το τηλέφωνο. Η γυναίκα που απάντησε από την άλλη μεριά είπε πως η Hannah είναι τώρα σε γηροκομείο και η ίδια.\nΗ όλη ιστορία μου φάνηκε χαζή. Γιατί να κάνω τόση φασαρία για να βρω τον ιδιοκτήτη ενός πορτοφολιού που είχε δυο χαρτονομίσματα και ένα γράμμα 60 χρονών;\nΠαρ’ όλα αυτά, τηλεφώνησα στο γηροκομείο της Hannah και ο άνδρας που απάντησε στο τηλέφωνο είπε, ‘ Ναι, η Hannah μένει μαζί μας.’\nΑν και ήταν 10 η ώρα το βράδυ, ρώτησα αν μπορούσα να την επισκεφτώ. ‘ Λοιπόν,’ είπε αυτός διστακτικά, ‘ αν είστε τυχερός, θα βλέπει τηλεόραση στο καθιστικό.’\nον ευχαρίστησα και πήγα εκεί με το αυτοκίνητο. Η νυχτερινή νοσοκόμα και ο φρουρός με υποδέχτηκαν στην πόρτα. Ανεβήκαμε στον τρίτο όροφο του μεγάλου κτιρίου. Στο καθιστικό, η νοσοκόμα με σύστησε στη Hannah.\nΉταν μια γλυκιά ηλικειωμένη γυναίκα με ασημένια μαλλιά, ένα ζεστό χαμόγελο και μια λάμψη στα μάτια. Είπα για το πορτοφόλι και της έδειξα το γράμμα. Μόλις είδε τον μπλε φάκελο, πήρε μια βαθιά ανάσα και είπε. ‘ Νεαρέ μου, αυτό το γράμμα ήταν η τελευταία επαφή που είχα ποτέ με τον Michael.’\nΓια μια στιγμή κοίταξε αλλού βυθισμένη σε σκέψη και μετά είπε απαλά, ‘ Τον αγαπούσα πολύ. Αλλά ήμουν μόνο 16 χρονών και η μητέρα μου θεωρούσε πως ήμουν πολύ μικρή. Ήταν τόσο ωραίος. Έμοιαζε στον Sean Connery.’\n‘Ναι’, συνέχισε. ‘ Ο Michael Goldstein ήταν ένας υπέροχος άνθρωπος.\nΕάν τυχόν τον δεις, πες του ότι τον σκέφτομαι συχνά.’ Αυτή δίστασε λίγο, σχεδόν δαγκώνοντας τα χείλη της, ‘ πες του πως ακόμα τον αγαπώ. Ξέρεις, δεν παντρεύτηκα ποτέ. Κανείς δεν ήταν αρκετά καλός για να πάρει τη θέση του…’\nΕυχαρίστησα την Hannah και χαιρέτησα. Στο ισόγειο, ο φρουρός με ρώτησε αν η ηλικιωμένη με βοήθησε. Του είπα, ‘ Τουλάχιστον έχω ένα επίθετο τώρα. Αλλά θα το αφήσω για λίγο. Πέρασα μια ολόκληρη ημέρα προσπαθώντας να βρω τον κάτοχο του πορτοφολιού.’\nΕίχα βγάλει το πορτοφόλι, ένα απλό δερμάτινο καφέ πορτοφόλι με μια κόκκινη ρίγα στο πλάι. Όταν ο φρουρός το είδε είπε, ‘ Ένα λεπτό! Αυτό είναι το πορτοφόλι του κυρίου Goldstein. Θα το αναγνώριζα παντού. Αυτός πάντα το χάνει. Θα πρέπει να το έχω βρει στον διάδρομο τουλάχιστον τρεις φορές.’\n‘Ποιος είναι ο κύριος Goldstein;’ ρώτησα και τα χέρια μου άρχισαν να τρέμουν.\n‘Είναι ένας από τους γέρους στον 8ο όροφο. Αυτό είναι σίγουρα το πορτοφόλι του. Θα πρέπει να το έχασε σε κάποια από τις βόλτες του.’\nΤον ευχαρίστησα, γύρισα πίσω τρέχοντας και είπα στην νοσοκόμα τι μου είπε ο φρουρός. Μπήκαμε στο ασανσέρ μαζί. Ευχόμουν να ήταν ξύπνιος ο κύριος Goldstein.\nΣτον όγδοο όροφο, η νοσοκόμα είπε, ‘ Νομίζω πως θα είναι στο καθιστικό. Του αρέσει να διαβάζει τη νύχτα. Είναι ένας γλυκός ηλικιωμένος.’\nΜπήκαμε στο μοναδικό δωμάτιο που είχε φως και εκεί, ένας άνδρας διάβαζε ένα βιβλίο. Η νοσοκόμα τον πλησίασε και τον ρώτησε αν είχε χάσει το πορτοφόλι του. Ο κύριος Goldstein έβαλε το χέρι στην τσέπη του και είπε με έκπληξη, ‘ Ω! Λείπει!’\n‘ Αυτός ο ευγενικός κύριος βρήκε το πορτοφόλι και ρωτάει αν είναι δικό σας.’\nΈδωσα το πορτοφόλι στον κύριο Goldstein. Αυτός το είδε, χαμογέλασε με ανακούφιση και είπε, ‘ Ναι, αυτό είναι! Θα πρέπει να μου έπεσε από την τσέπη μου το απόγευμα. Θέλω να σε ανταμείψω.’\n‘ Όχι, ευχαριστώ,’ είπα. ‘ Αλλά πρέπει να σας πω κάτι. Διάβασα το γράμμα με την ελπίδα να βρω τον κάτοχο του πορτοφολιού.’\nΤο χαμόγελο εξαφανίστηκε από το πρόσωπό του. ‘Διάβασες το γράμμα;’\n‘Όχι μόνο το διάβασα αλλά νομίζω πως ξέρω και που είναι η Hannah’, είπα.\nΞαφνικά χλόμιασε. ‘Η Hannah; Ξέρεις που είναι; Είναι καλά; Είναι τόσο όμορφη όσο ήταν; Σε παρακαλώ χίλιες φορές, πες μου.’ με ικέτευε.\n‘Είναι πολύ καλά… και το ίδιο όμορφη όπως όταν την γνώριζες’ είπα απαλά.\nΟ ηλικιωμένος χαμογέλασε και είπε, ‘ Μπορείς να μου πεις που είναι; Θέλω να της τηλεφωνήσω αύριο.’\nΜου άρπαξε το χέρι και είπε, ‘ Ξέρεις κάτι κύριε; Την αγαπούσα τόσο πολύ που όταν πήρα το γράμμα η ζωή μου τελείωσε για πάντα. Δεν παντρεύτηκα ποτέ.. Ακόμη την αγαπώ.’\n‘ Κύριε Goldstein,’ είπα, ‘ Ελάτε μαζί μου.’\nΤο υπέροχο τέλος\nΠήραμε το ασανσέρ και κατεβήκαμε στον τρίτο όροφο. Οι διάδρομοι είχαν λιγοστό φως και μόνο στο καθιστικό ήταν αναμμένα κάποια φώτα. Η Hannah έβλεπε τηλεόραση.\nΗ νοσοκόμα πήγε κοντά της. ‘Hannah,’ είπε σιγά, δείχνοντας τον Michael,που περίμενε μαζί μου στην πόρτα. ‘ Τον γνωρίζεις αυτόν τον άνδρα;’\nΑυτή έβαλε τα γυαλιά της καλύτερα, κοίταξε για ένα λεπτό, αλλά δεν είπε κουβέντα. Ο Michael είπε απαλά, σχεδόν ψιθυριστά, ‘Hannah, εγώ είμαι ο Michael ! Με θυμάσαι; ’\nΤότε αυτή είπε με κομμένη την ανάσα, ‘ Michael, δεν το πιστεύω! Εσύ; Michael! Εσύ είσαι;’ Αυτός βάδισε αργά προς το μέρος της και αγκαλιάστηκαν. Εγώ και η νοσοκόμα αφήσαμε τα δάκρυά μας να τρέχουν ποτάμι στο πρόσωπό μας.\n‘Βλέπετε,’ είπα. ‘ Βλέπετε τι κάνει ο Κύριος; Αν είναι γραφτό να γίνει, θα γίνει.’\nΤρεις εβδομάδες αργότερα, πήρα ένα τηλεφώνημα στο γραφείο μου από το γηροκομείο.\n‘Μπορείτε την Κυριακή να έρθετε για να παρευρεθείτε σε έναν γάμο; Η Hannah και ο Michael παντρεύονται!’\nΉταν μια όμορφη τελετή και όλοι οι τρόφιμοι του γηροκομείου είχαν βάλει τα καλά τους ρούχα. Η Hannah φορούσε ένα ανοιχτό μπεζ φόρεμα και ήταν πολύ όμορφη. Ο Michael φορούσε ένα μπλε σκούρο κουστούμι και φαινόταν τόσο κομψός. Με έκαναν κουμπάρο.\nΤο γηροκομείο τους έδωσε δικό τους δωμάτιο. Αν θέλατε να δείτε μια 76άχρονη νύφη και έναν 79άχρονο γαμπρό να κάνουν σαν έφηβοι, τότε έπρεπε να τους δείτε.\nΤο τέλειο τέλος μιας ιστορίας αγάπης που κράτησε σχεδόν 60 χρόνια.\nΜια αληθινή ιστορία, που γράφτηκε στο Reader’s Digest το 1985, από τον Arnold Fine.\n‘Ο,τι είναι γραφτό να γίνει θα γίνει.’ Δεν συμφωνείτε;\nΤεράστιο Μπράβο: Κέρδισε τον καρκίνο και άλλαξε τη ζωή του – Άφησε τα παρκέ και έγινε ιερέας!\nΕυχές για την γιορτή του Πατέρα…. giortazo.gr\nΜύγες ΤΕΛΟΣ! Ένα Απίστευτο Κόλπο για να Εξαφανίσετε τις Μύγες για Όλο το Καλοκαίρι\nΠαπαγάλος κλέβει κάμερα και κινηματογραφεί την πτήση του\nΤρίκαλα: Οι πόζες της νύφης και το σχέδιο του γαμπρού σε ένα γάμο με ιδιαίτερες εικόνες [pics, vid]\nΘεονύμφη: Η συγκλονιστική ιστορία της τραγουδίστριας που έγινε μοναχή μετά τον χαμό της 18χρονης κόρης της


Μουσικοκινητικά τραγούδια | Σύλλογος Εκπαιδευτών Βρεφονηπιοκόμων\nΗ μουσικοκινητική αγωγή είναι μια ολοκληρωμένη αγωγή.\nΤο τραγούδι βοηθά τα νήπια να ανακαλύψουν τις δυνατότητες της φωνής τους, να συγχρονίζονται μεταξύ τους, να συντονίζουν κίνηση και λόγο και φυσικά μεταδίδει γνώσεις.\n•Διαλέγουμε τραγούδια με σχετικά εύκολους στίχους, αλλά και στην περίπτωση που πρέπει να μάθουν τα παιδιά συγκεκριμένα τραγούδια (όπως πχ τώρα για τη γιορτή) είναι πολύ σημαντικό να ξεκινάμε από τους στίχους. Διαβάζουμε, απαγγέλουμε ή τραγουδάμε πολύ αργά μια φορά το τραγούδι στα παιδιά. Στη συνέχεια ρωτάμε αν καταλαβαίνουν τι λέει, για ποιο λόγο μπορεί να γράφτηκε και γενικά κάνουμε μια μικρή συζήτηση.\n•Τραγουδάμε σε αργό τέμπο το τραγούδι χωρίζοντάς το σε τετράστιχα. Μαθαίνουμε ένα – ένα τα τετράστιχα και δεν προσπαθούμε να μάθουμε στα παιδιά κατευθείαν όλο το τραγούδι.\n•Συνοδεύουμε κάθε στίχο με απλές αλλά χαρακτηριστικές κινήσεις που βοηθούν τα παιδιά να θυμούνται τα λόγια.\n•Τονίζουμε λέξεις ή φράσεις που μπορεί να βοηθήσουν τα παιδιά να αγαπήσουν το τραγούδι ή να το μάθουν γρηγορότερα.\n•Αν έχουμε το τραγούδι που θέλουμε να μάθουν σε cd το βάζουμε να το ακούσουν κι αν θέλουν να το σιγοτραγουδήσουν.\n•Σε περίπτωση που ξέρετε κάποιο μουσικό όργανο και θέλετε να συνοδεύσετε τα παιδιά καλό είναι να το κάνετεαφού μάθουν το τραγούδι τα παιδιά. Επίσης , σημαντικό είναι να διατηρείτε πάντα οπτική επαφή με τα παιδιά και να ζητάτε από τα παιδιά να σας κοιτάζουν καθ’ όλη τη διάρκεια του τραγουδιού.\n•Αν τώρα ξέρετε κάποιο πνευστό (πχ φλογέρα) δε συνιστώ να το χρησιμοποιείτε ως συνοδευτικό όργανο γιατί δε μπορείτε να βοηθήσετε τα παιδιά και ούτε να τα συντονίσετε.\n•Τέλος για να καταφέρετε να επαναλαμβάνετε το τραγούδι πολλές φορές χωρίς να βαριούνται τα παιδιά μπορείτε να παίζετε με την ένταση (μια δυνατά, μια σιγά), με το τέμπο (μια αργά μια γρήγορα), με το ύψος (μια με λεπτή φωνή μια με χοντρή φωνή),με τις λέξεις (τραγουδάτε εσείς και παραλείπετε κάποια λέξη την οποία πρέπει να συμπληρώσουν τα παιδιά).\n•Αυτό που είναι πολύ σημαντικό σε οποιαδήποτε μουσική δραστηριότητα είναι η συγκέντρωση των παιδιών και η οπτική επαφή. Ζητάτε από τα παιδιά να σας κοιτάνε στα μάτια.\n•Αν σας δυσκολεύει ο ρυθμός μπορείτε να κρατάτε το ρυθμό με τα ξυλάκια ή με το ντέφι. Αυτό βέβαια αφού τα παιδιά έχουν αρχίσει να μαθαίνουν τα λόγια για να μην επικεντρώνονται στο μουσικό όργανο που κρατάτε.\n•Για κάθε τραγούδι που θέλετε να μάθετε στα παιδιά μην ξεχνάτε να το εντάσσετε σε ένα γνωστικό πλαίσιο και να μην είναι «ξεκάρφωτο» απλά για να περάσει η ώρα. Όσο για τα τραγούδια που μαθαίνουμε στα παιδιά για γιορτές του σχολείου εξηγήστε πρώτα τα γεγονότα στα οποία αναφέρονται τα τραγούδια και μετά μπείτε στη διαδικασία να τα μάθετε.\nΓια να μάθετε περισσότερα πατήστε πάνω στους παρακάτω συνδέσμους:\nΕΙΣΑΓΩΓΗ ΣΤΗ ΜΟΥΣΙΚΟΚΙΝΗΤΙΚΗ\nΣΤΑΔΙΑ ΦΩΝΗΤΙΚΗΣ ΑΝΑΠΤΥΞΗΣ\nΤΡΑΓΟΥΔΙΑ ΣΤΑ ΑΓΓΛΙΚΑ\nΟ ΚΥΡ ΒΟΡΙΑΣ ΚΑΙ ΑΛΛΑ ΤΡΑΓΟΥΔΙΑ


"Άρα ένας τυφλός μπορεί να παντρευτεί μια άσχημη γυναίκα επειδή του αρέσει η φωνή της";\n«Οπότε αφού δε βλέπετε πώς είναι κάποιος, μπορεί και να παντρευτείτε μια άσχημη γυναίκα μόνο επειδή έχει ωραία φωνή»! Αυτό διαπίστωσε ένας μαθητής της Δ’ Δημοτικού συζητώντας με το νεαρό δικηγόρο Βαγγέλη Αυγουλά, ο οποίος έχει γεννηθεί τυφλός, το πρωί της Τετάρτης 6 Απριλίου 2016 στο 86ο Δημοτικό Σχολείο στην καρδιά της Αθήνας.\nΤα παιδιά είχαν φτιάξει μόνα τους, ακολουθώντας τη συνταγή και τις οδηγίες της δασκάλας τους, τρουφάκια για να κεράσουν τους καλεσμένους τους!\nΕπίσης, η αίθουσα ήταν γεμάτη ανάγλυφες κατασκευές, ώστε «να βλέπουν όλοι τα ίδια πράγματα εδώ μέσα είτε με τα μάτια είτε με τα χέρια», όπως τα ίδια εξήγησαν στον φιλοξενούμενό τους, Επικεφαλής της Νεολαίας του Πανελληνίου Συνδέσμου Τυφλών και συνεργάτη του ΣΚΕΠ.\nΟι μικροί μαθητές είχαν προετοιμαστεί βλέποντας σχετικά video στο Youtube και διαβάζοντας ενημερωτικό υλικό, να υποδεχθούν τον κ. Αυγουλά και να συζητήσουν χωρίς ταμπού, κάθε αληθινή και αγνή απορία τους γύρω από την αναπηρία.\nΠαράλληλα, με το σχολείο τους προγραμματίζουν εκπαιδευτική εκδρομή στο Μουσείο Αφής του Φάρου Τυφλών Ελλάδος στην Καλλιθέα, ενώ στο τέλος της εκδήλωσης προσέφεραν διάφορα ανάγλυφα δώρα στο νέο τους φίλο, μεταξύ αυτών και αρκετά ονόματά τους γραμμένα στη γραφή Braille των τυφλών!\n«Επομένως δε μπορείτε να μετακομίσετε και να πάτε σε ένα άλλο σπίτι να μείνετε, γιατί δε θα ξέρετε απ’ έξω το νέο χώρο που βρίσκεστε»; Άλλη μια εύστοχη ερώτηση μιας μαθήτριας που «άναψε» τη συζήτηση!\n«Και εδώ μέσα είμαστε πολλά παιδιά όλα διαφορετικά μεταξύ μας, άλλα από άλλες χώρες άλλα άλλο χρώμα, αλλά περνάμε καλά και δε μας ενοχλεί αυτό», σημείωσε ένας μαθητής ακούγοντας τη λέξη «Διαφορετικότητα»!\nΗ ευστροφία, το ενδιαφέρον, η αμεσότητα και η αληθινές ευαισθησίες των μαθητών, σε συνδυασμό με τη μικρή τους ηλικία, ενθουσίασαν και συγκίνησαν τον κ. Αυγουλά ο οποίος κατέταξε το σχολείο στα καλύτερα που έχει επισκεφθεί και ζήτησε νεότερη συνεργασία.


American classic ηλεκτρονικό κατάστημα στο Bikeinn\nΌλα ( American Classic )\nΣχετικά με American Classic\nΗ AMERICAN CLASSIC είναι μια κορυφαία μάρκα στη βιομηχανία ποδηλάτων. Η εταιρεία προσφέρει υψηλής ποιότητας τροχούς ποδηλάτου και άλλα εξαρτήματα. Το AMERICAN CLASSIC είναι ένας γίγαντας στον κλάδο που αγκαλιάζει την πρόοδο, την καινοτομία, την τεχνολογία και τη μηχανική μαζί για να φέρει στυλ και ποιότητα στο προϊόν. Το AMERICAN CLASSIC διαμορφώνει σίγουρα το μέλλον της βιομηχανίας ποδηλάτων και των ποδηλάτων βουνού. Στόχος της εταιρείας είναι να κάνει το άθλημα ποδηλασίας ευχάριστο και να ανοίξει το δρόμο για ένα λαμπρό μέλλον, λαμβάνοντας υπόψη τους ποδηλάτες. Το AMERICAN CLASSIC ήταν δημοφιλές για καινοτομία, ποιότητα και απόδοση.


Διατήρησαν το αήττητο οι γυναίκες του Εργοτέλη (pics) — Grandsport.gr\nΔιατήρησαν το αήττητο οι γυναίκες του Εργοτέλη (pics)\nΔημοσιογραφικό Τμήμα\t 14/11/2021 - 19:10\nΔεν ανέδειξε νικήτρια ομάδα ο αγώνας ανάμεσα στον Εργοτέλη και τις Αβάντιδες Χαλκίδας με το 0-0 να είναι το τελικό αποτέλεσμα, για την 6η αγωνιστική του πρωταθλήματος Α’ Εθνικής Γυναικών, με την ομάδα του Εργοτέλη να παραμένει αήττητη.\nΣτην επανάληψη ο Εργοτέλης μπήκε πιο δυνατά και στο 55’ έφτασε κοντά στο γκολ, όμως το φάουλ της Σιδηρά πέρασε λίγο άουτ από το δοκάρι της Γιαννακούλη. Η ομάδα της Χαλκίδας «απάντησε» στο 57’ με το καλοκτυπημένο φάουλ της Πλυτά να εξουδετερώνεται από την Γρηγοριάδου.\nΚαλή στιγμή για τον Εργοτέλη και στο 62’ με το σουτ της Τούνα να αναγκάζει την Γιαννακούλη σε δύσκολη επέμβαση, όπως και στο 66’ στο σουτ της Δρακογιαννάκη. Οι γηπεδούχες στις καθυστερήσεις του αγώνα έφτασαν κοντά στο γκολ, όμως το φάουλ της Σιδηρά το απέκρουσε η Γιαννακούλη.\nΕργοτέλης: Γρηγοριάδου, Κωνσταντοπούλου, Δρακωνάκη, Φανουράκη, Ραπάνη, Σιδηρά, Τούνα (81’ Δρακογιαννάκη), Γουνάκη, Κιουτάχιαλη, Σαριδάκη, Ξέρα.


Γονατίζουν ZARA, Pull&Bear, Massimo Dutti, Bershka και Stradivarius - Καλύτερη Λαμία\nHome / Unlabelled / Γονατίζουν ZARA, Pull&Bear, Massimo Dutti, Bershka και Stradivarius\nΤα καθαρά κέρδη τέταρτου τριμήνου μειώθηκαν κατά 53% στα 435 εκατ. ευρώ με πωλήσεις 6,3 δισ. ευρώ καθώς οι περιορισμοί στις αγορές επανήλθαν σε ισχύ στο μεγαλύτερο μέρος της Ευρώπης κατά τη διάρκεια της χριστουγεννιάτικης εορταστικής περιόδου, σύμφωνα με την εταιρία.\nΗ εταιρεία λιανικής, ωστόσο, αναμένει βελτίωση τον επόμενο μήνα, καθώς εκτιμά ότι το 100% των καταστημάτων της θα ανοίξουν. Εκτός από τις πέντε μεγαλύτερες αγορές που βρίσκονται τώρα σε lockdown, τα έσοδα της ενισχύθηκαν κατά 2% την πρώτη εβδομάδα του Μαρτίου.\nΠηγή: Πληροφορίες από ΑΜΠΕ και Reuters\nvia Ειδήσεις https://ift.tt/38rIVZY


Μεταρρυθμίσεις τώρα πριν να είναι αργά| newmoney\nΦεβρουάριος 23, 2020 3:58 μμ\nΚαιρός να λυθούν ορισμένα σοβαρά καθημερινά -ή μη- ζητήματα που ταλαιπωρούν την ελληνική κοινωνία εδώ και δεκαετίες, μια και διανύουμε πια τον όγδοο μήνα διακυβέρνησης από τη Ν.Δ. Πρώτα απ’ όλα το δικαίωμα να κατεβαίνεις στο κέντρο της Αθήνας και να μην τρως τη μέρα σου και να ταλαιπωρείσαι επειδή... έτσι γουστάρουν καμιά 200ριά μαθητές ή μια χούφτα από επαγγελματικά στελέχη κομμάτων ή συνδικαλιστικών οργανώσεων.\nΚαι το δικαίωμα στη διαδήλωση υπάρχει, αλλά και το δικαίωμα να κάνεις τη δουλειά ή τη βόλτα σου στην Αθήνα πρέπει να διαφυλαχτεί. Ειδικά όταν η διαδήλωση αφορά 100 ανθρώπους και η ταλαιπωρία 100.000.\nΟ νόμος έπρεπε να είχε κατατεθεί στις… 8 Ιουλίου του 2019 λοιπόν και φυσικά όσο καθυστερεί, τόσο ξοδεύεται κεφάλαιο από την κυβέρνηση άνευ λόγου, για τον απλούστατο λόγο ότι με την απελευθέρωση του κέντρου της Αθήνας από το βασανιστήριο του μπλοκαρίσματος των δρόμων συμφωνεί το 95% των πολιτών. ΟΚ, υπάρχει και το 5% που γενικώς πάντοτε «θέλει κάτι» διαφορετικό από το αυτονόητο.\nΔεύτερον, το χάος που επικρατεί στα πανεπιστήμια από τις μετεγγραφές φοιτητών από πόλη σε πόλη και από άλλες χώρες προς την Ελλάδα. Πάνω από 10.000 φοιτητές κάθε χρόνο καταφέρνουν να πάρουν μετεγγραφή με κριτήρια πρωτοφανή για ευρωπαϊκή χώρα τουλάχιστον. Ηταν που ήταν ένα απίστευτο μπάχαλο η κατάσταση, ήρθε και ο ΣΥΡΙΖΑ με τον νόμο Γαβρόγλου και το… τερμάτισαν. Είναι μάλλον παγκόσμια (ελληνική) πατέντα να δίνει ο νόμος το δικαίωμα σε κάποιον να αλλάζει πανεπιστήμιο και να πηγαίνει εκεί που τον βολεύει ασχέτως βαθμολογίας. Είτε διαβάζεις πολύ είτε διαβάζεις λίγο, περίπου το ίδιο πράγμα. Πλήρης αναξιοκρατία, αφού ένας φοιτητής που συγκέντρωσε χαμηλή βαθμολογία και μπήκε σε μια σχολή της επαρχίας ή γράφτηκε σε μια σχολή στο Βουκουρέστι, μετεγγράφεται στο Πανεπιστήμιο ή στο Πολυτεχνείο με βάση άσχετα στοιχεία με τα ακαδημαϊκά του προσόντα. Πάει το ρουσφέτι σύννεφο και με τη σφραγίδα του κράτους, για να το γράψουμε σε απλά ελληνικά.\nΕδώ, λοιπόν, η κυβέρνηση Μητσοτάκη δεν πρέπει να πάει σε μια κλασική πολιτικάντικη, μεσοβέζικη λύση αν θέλει να λέγεται μεταρρυθμιστική, αλλά να εφαρμόσει ό,τι ακριβώς ισχύει σε όλες τις άλλες χώρες της Ευρωζώνης. Αν θέλει να επιδοτήσει τους άπορους φοιτητές, ας το κάνει, αλλά όχι να τους… πηγαίνει βόλτα όπου θέλουν, με μοναδικό κριτήριο αν οι γονείς τους δηλώνουν λιγότερο από 15.000 ευρώ ετησίως (άσε που η φορολογική δήλωση δεν είναι πάντοτε κριτήριο πλούτου). Τι σχέση έχει αυτό με τα ακαδημαϊκά προσόντα του καθενός και τότε γιατί δεν επιλέγουν να κάνουν μια κλήρωση και όπου κάτσει ο καθένας; Εχουν ελέγξει άραγε στα σοβαρά τις «ιατρικές βεβαιώσεις» που κυκλοφορούν και χρησιμοποιούνται ευρύτατα για τις μετεγγραφές; Γιατί η πιάτσα μιλάει για «βιομηχανία ιατρικών βεβαιώσεων».\nΘα πει κάποιος ότι το πρώτο, δηλαδή να μην κλείνουν έτσι για πλάκα οι δρόμοι της Αθήνας, δεν έχει πολιτικό κόστος, άρα μπορεί να γίνει σχετικά εύκολα (μόνο το ΚΚΕ φωνάζει). Το δεύτερο, ήτοι η ουσιαστική κατάργηση -πλην ακραίων εξαιρέσεων- των μετεγγραφών φοιτητών μπορεί να είναι άκρως επώδυνο πολιτικά μέτρο.\nΟπως και άλλα τέτοια μέτρα, σαν την αξιολόγηση των δημοσίων υπαλλήλων, την είσοδο της ιδιωτικής ασφάλισης στο κρατικό ασφαλιστικό σύστημα, καθώς και των ιδιωτικών νοσηλευτικών ιδρυμάτων στη δημόσια υγεία κ.λπ. Σωστό κι αυτό, αλλά τελικώς γιατί ψηφίστηκε άραγε αυτή η κυβέρνηση; Ετσι γενικά και αόριστα για να φύγει ο Τσίπρας; Ολα αυτά που περιγράφουμε δεν είναι παθογένειες που πρέπει να φύγουν μαζί με νοοτροπίες και ταμπού δεκαετιών στην Ελλάδα;\nΠού γίνονται μετεγγραφές φοιτητών τόσο εύκολα, άνετα και χαλαρά; Πού δεν αξιολογείται το προσωπικό του Δημοσίου, σε ποια χώρα της Ευρώπης; Στη «σοσιαλιστική» Γαλλία και στη Σουηδία (όπως φυσικά και σε όλες τι άλλες χώρες της Ε.Ε.) δεν μετέχει η ιδιωτική πρωτοβουλία στους πυλώνες της δημόσιας ασφάλισης και της υγείας;\nΑν αυτά, λοιπόν, δεν γίνουν τώρα και μάλιστα από έναν πρωθυπουργό που τα αντιλαμβάνεται πλήρως, πότε θα γίνουν, όταν θα αρχίσει η φυσική φθορά της κυβέρνησης;


e-Epiloges: Ηταν αγιάτρευτος....\nο δείμος του πολίτη 19 Οκτωβρίου 2009 - 1:02 μ.μ.\nΠολύ όμορφο άρθρο. Ένα βιογραφικό σημείωμα ενός άξιου ανθρώπου.\ndemetrat 21 Οκτωβρίου 2009 - 11:08 π.μ.\nΟύτε και γω θα μπορούσα.\nDIONYSOS 21 Οκτωβρίου 2009 - 12:25 μ.μ.\nΗ φόρτιση και ο χρόνος για να το γράψω ήταν μεγάλο. Δεν ήθελα να εκθέσω και προσωπικά στοιχεία μιας ιδιαίτερης ξεχωριστής προσωπικότητας. Γιαυτο έχω λειάνει πολλές γωνίες και συναισθήματα. Να σταθώ στα διαχρονικά μηνύματα. Ολα παρακαταθήκη ενος Αθρώπου του δρόμου γενικώς που είχα την τύχη να τον ζήσω από κοντά, να με εμπιστευτεί σε δύσκολες μέρες του.\nΨουΞ 22 Οκτωβρίου 2009 - 6:17 μ.μ.\nDIONYSOS 22 Οκτωβρίου 2009 - 6:34 μ.μ.\nΘέλω σε εσας που εκθέτετε την γνώμη σας φίλοι μου, να εκφράσω ένα μεγάλο ευχαριστώ, μου δίνετε κουράγιο να συνεχίσω.....\nΑλλωστε η καθημερινότητα γράφει ακόμα μεγαλύτερα θαύματα, τι μου είπε σήμερα 38χρονη μέχρι χτες εργαζόμενη " Ευτυχώς με απόλυσε μετα η εταιρεία κύρηξε πτώχευση και έτσι θα έχω επίδομα ανεργίας για 12 μήνες"!!!!!!!!!!!!!!!!!\nkoptoraptou 24 Οκτωβρίου 2009 - 12:32 π.μ.\nΚι ύστερα σου λέει πως γράφονται τα αφιερώματα...\nΝα 'στε καλά να γράφετε τέτοια κι ας έχω πάθει τρελό σοκ απ' αυτά που διάβασα.\nDIONYSOS 25 Οκτωβρίου 2009 - 12:57 π.μ.\nΜακάρι να μπορούσα να γράψω και για το συνονόματό του Νίκο που έγραφε χρόνια χρονογράφημα στο Ρίζο και ήταν επί έτη στη συνδικαλιστική ηγεσία του σωματείου Ελληνων σκηνοθετών και αυτός με μεγάλο έργο και έφυγε λίγουε μήνες μετά το Λάκη αιφνιδίως από καρδιά.\nΚοπτοραπτού μου ΅Ψυχή βαθειά΅δεν ξέρω αλλά μου θυμίζεις τη Γιαννούλα με το πολυβόλο της ταινίας, στη κανονική μου ζωή ήμουν ράφτρα, λέει.Το πολυβόλο που σκοτώνει τόχεις ενσωματωμένο στοπ πληκτρολόγιο........


Πάμε έξω: Στον διεθνή διαγωνισμό δορυφορικής πλοήγησης μαζί με τον Σύνδεσμο Εταιριών Κινητών Εφαρμογών Ελλάδας!!! - Ελληνική Ένωση Νεοφυών Επιχειρήσεων\nΠάμε έξω: Στον διεθνή διαγωνισμό δορυφορικής πλοήγησης μαζί με τον Σύνδεσμο Εταιριών Κινητών Εφαρμογών Ελλάδας!!!\nΣας καλούμε σε ενημερωτική συνάντηση προετοιμασίας των ελληνικών συμμετοχών στον διεθνή διαγωνισμό ESNC2014 τηνΤρίτη 10 Ιουνίου 2014 στις 15.00, στον κόμβο καινοτομίας και επιχειρηματικότητας “InnovAthens”, Πειραιώς 100, Αθήνα.\nΒασικός στόχος του διαγωνισμού ESNC από το 2004, είναι να δοθεί ώθηση για την ανάπτυξη εφαρμογών με τεχνολογίες πλοήγησης μέσω δορυφόρου που θα περιλαμβάνουν τα συστήματα EGNOS & Galileo, με αναφορά στην ίδια την αγορά. βασίζονται στην χρήση των δορυφορικών τεχνολογιών πλοήγησης στην καθημερινή ζωή.\nΗ συμμετοχή στο διαγωνισμό αποτελεί μια μοναδική ευκαιρία προώθησης των διαγωνιζομένων και προβολής τους, ώστε να αναπτύξουν καινοτόμες υπηρεσίες για τους πολίτες και καταναλωτές αξιοποιώντας τεχνολογίες πλοήγησης μέσω δορυφόρου.\nΠαράλληλα, συμβάλλει στη δημιουργία των κατάλληλων προϋποθέσεων για την ανάπτυξη νέων κλάδων παραγωγής προϊόντων και υπηρεσιών, οι οποίες θα βασίζονται στην καινοτομική χρήση προηγμένων τεχνολογιών.\nAuthor hsaPosted on June 9, 2014 April 18, 2016 Categories Γενικά\nPrevious Previous post: Ανακοίνωση 4/6/2014\nNext Next post: Το Hellenic Startups Association είναι από τις 11/6/2014 περήφανο μέλος της διεθνούς οργάνωσης Allied for Startups


Οικόπεδο στη θέση “Ρίκια” – “Βρυσόμυλος” ,Μεσσηνία – REagin.gr\nΑμφιθεατρικό, οικοδομήσιμο οικόπεδο εκτός σχεδίου στην περιοχή “Ρίκια” ή αλλιώς “Βρυσόμυλου” Γαργαλιάνων Τριφυλίας. Το οικόπεδο έχει έκταση 4.002,61 τ.μ. και απέχει μόλις 530μ. από τη μαγευτική παραλία “Χρυσή Άμμος (Koa Beach Bar)”, και 7χλμ. από τις εγκαταστάσεις της Costa Navarino.\nΛόγω της προνομιακής του θέσης, το οικόπεδο είναι ιδανικό για την ανέγερση εξοχικής κατοικίας .\nΠέρα από τη Χρυσή Ακτή σε κοντινή απόσταση βρίσκεται επίσης η παραλία του Βρομωνερίου (2,2 χλμ.) ,το Kookoonari Beach Bar (7,9χλμ.) και η χαρακτηριστική παραλία της Βοιδοκοιλιάς (8,5χλμ.).\nΑξίζει να αναφερθεί πώς σε απόσταση 7,9 χλμ. βρίσκεται η Μαραθόπολη, 8 χλμ η κωμόπολη των Γαργαλιάνων και 10,5χλμ η τουριστική Γιάλοβα.\nΔιεύθυνση: Βρυσόμυλος, Μεσσηνία\nΤαυτότητα ακινήτου 2014\nΜέγεθος 4.002 m2\nΈκταση γης 4.002 m2\nCopyright © 2021 REagin.gr - Handcrafted by Anastasia Kampili


Τι Είναι Τα Σκόρδα\nΤι Είναι Τα Σκόρδα: Συλλέξαμε την καλύτερη πηγή για αυτό το θέμα και σας την παραθέτουμε μαζί με άλλες πληροφορίες.\nΤα σκόρδα είναι το φυσικό αγχολυτικό. “Το σκόρδο είναι αγχολυτικό, ηρεμιστικό,ενώ επιπλέον λειτούργει και ως αντικαταθλιπτικό, όπως το Πρόζακ και με πολύ ηπιότερο τρόπο” αναφέρει ο Δρ Ζιλ Φιλιον του ινστιτούτου Παστέρ στη Γαλλία, “η κατανάλωση σκόρδου μπορεί απλά να σας κάνει να αισθανθείτε καλυτέρα” Ο Δρ Φιιον έχει ανακαλύψει ότι το σκόρδο επηρεάζει την απελευθέρωση της σεροτινης, μιας χημικής ουσίας που υπάρχει σε μεγάλη συγκέντρωση στον εγκέφαλο και συμμετέχει στη διαμόρφωση της ψυχολογικής διάθεσης και της συμπεριφοράς του ανθρώπου και κατά συνέπεια διαδραματίζει σημαντικό ρόλο στο άγχος,στην κατάθλιψη,στο άλγος,στην επιθετικότητα,στο στρες,στον ύπνο και στη μνήμη. Τα υψηλά επίπεδα της σεροτονίνης στον εγκέφαλο λειτουργούν ως ηρεμιστικό, κατευνάζουν και ηρεμούν, βοηθούν στον ύπνο και ανακουφίζουν από την κατάθλιψη.Ο Δρ Φιλιον πιστεύει ότι το σκόρδο συμβάλλει στη ρύθμιση του συστήματος της σεροτονἰνης. Μια ιαπωνική μελέτη που πραγματοποιήθηκε σε ποντικούς έδειξε ότι το εκχύλισμα σκόρδου είχε το 60% της αποτελεσματικότητας του βάλιουμ στην ανακούφιση από το στρες. Η ικανότητα του σκόρδου να αποτρέπει τον εκφυλισμό του εγκεφάλου και του ανοσοποιητικού συστήματος στα ηλικιωμένα ζώα είναι πραγματικά εντυπωσιακή. Αυτό δε σημαίνει ότι το σκόρδο μπορεί να αποκαταστήσει τη χαμένη νεότητα η να αναχαιτίσει ολοκληρωτικά τη διαδικασία της γήρανσης. Μπορεί,όμως, να την επιβραδύνει σημαντικά. Δρ Γιονχιανγκ Τσανγκ, Πανεπιστήμιο του Τόκιο. Ποιος τύπος σκόρδου είναι ο πιο κατάλληλος; Όπως υποστηρίζει ο Δρ Μιλερ του πανεπιστήμιου της Πενσυλβανία, ο οποίος έχει δοκιμάσει πολλές μορφές σκόρδου, Μπορείτε να τρώτε τα σκόρδα ωμά η μαγειρεμένα. Μπορείτε ακόμα να πάρετε οποιοδήποτε συμπλήρωμα σκόρδου και συμπληρώνει ότι ακόμα και η σκόνη σκόρδου που παίρνουμε κατευθείαν από το ράφι με τα μπαχαρικά έχει αντιγηραντική ενεργότητα και δράση. Ωστόσο το μαγείρεμα και η σύνθλιψη μεταβάλλουν τις ιδιότητες του σκόρδου. Για παράδειγμα,το ωμό σκόρδο που το έχουμε συνθλίψει η το έχουμε κόψει σε φέτες περιέχει μεγάλη ποσότητα αλλισίνης η οποία είναι ουσία που προσδίδει στο σκόρδο την χαρακτηριστική του οσμή και τις ισχυρές αντιβακτηριδιακές του ιδιότητες. Το μαγειρεμένο η επεξεργασμένο σκόρδο που έχει υποστεί απόσμηση δεν περιέχει σημαντική ποσότητα αλλισίνης με αποτέλεσμα να έχει μικρή η καθόλου αντιβακτηριδιακή και αντί-ιικη δράση. Όπως υπογραμμίζει ο Δρ Ερικ Μπλοκ, το ωμό,τεμαχισμένο σκόρδο είναι πολύ αποτελεσματικό ως αντιβιοτικό. Το σκόρδο νικάει τον καρκίνο. Ο καρκίνος το μυρίζει και φεύγει! Τι γίνεται με τα δισκία σκόρδου; Στις περισσότερες περιπτώσεις (όχι όμως και σε όλες) τα συμπληρώματα σκόρδου περιέχουν τις ίδιες αντιγηραντικές χημικές ενώσεις όπως και το ωμό σκόρδο. Αυτού του είδους τα συμπληρώματα έχουν δοκιμαστεί εκτεταμένα σε ζώα και σε ανθρώπους, ιδιαίτερα στη Γερμανία,στην Ιαπωνία και στις ΗΠΑ και έχουν επιδείξει συγκεκριμένα αντικαρκινικά και καρδιαγγειακά οφέλη. Τα δισκία σκόρδου αποτελούν το πιο δημοφιλές συμπλήρωμα διατροφής, που έρχεται πρώτο σε πώλησης μεταξύ των συμπληρωμάτων και φαρμάκων που μπορεί να προμηθευτεί κάνεις δίχως συνταγή γιατρού στη Γερμανία. Πολλοί ερευνητές στις ΗΠΑ υποστηρίζουν ότι λαμβάνουν τακτικά συμπληρώματα σκόρδου, όπως και ωμό σκόρδο. Τα συμπληρώματα σκόρδου που έχουν δοκιμαστεί ευρύτερα είναι το συμπλήρωμα με την εμπορική ονομασία Kyolic που παρασκευάζεται στην Ιαπωνία και το συμπλήρωμα με την εμπορική ονομασία Kwai που παρασκευάζεται στη Γερμανία. Οι κατασκευαστές του Kyolic καυχώνται ότι το 80% της έρευνας για της ιδιότητες του σκόρδου έχει πραγματοποιηθεί με το προϊόν τους. Το Ιαπωνικό Kyolic που είναι συνώνυμο του ‘ωριμασμένου εκχυλίσματος σκόρδου’ το όποιο έχει υποστεί ψυχρή συμπίεση, είναι άοσμο υγρό η ξηρή σκόνη που έχει υποστεί ωρίμανση σε αλκοόλη και είναι γεμάτο από ενώσεις του θειου. Ορισμένοι ερευνητές το προτιμούν διότι περιέχει μια τιτλοδοτημένη, σταθερή ποσότητα ενός από τα φαρμακολογικά ενεργά συστατικά του σκόρδου,της S-αλλυκυστεινης. Το Kyolic δεν περιέχει αλλισίνη. Το γερμανικό συμπλήρωμα σκόρδου με την εμπορική ονομασία Kwai είναι επίσης ένα καλά δοκιμασμένο παρασκεύασμα ξηρού σκόρδου, το όποιο,αντίθετα με το Kyolic, αναφέρεται ότι απελευθερώνει αλλισἰνη και βασίζει μεγάλο μέρος των ιαματικών ιδιοτήτων του σε αυτή την ουσία. Είναι επικαλυμμένο και διασπάται στην εντερική οδό και όχι στο στομάχι. Σε καλά σχεδιασμένες μελέτες και το Kwai και το Kyolic είχαν ως αποτέλεσμα τη μείωση των επιπέδων της χοληστερόλης στο αίμα και της αρτηριακής πίεσης και την παράγωγη αντιοξειδωτικών και αντισηπτικών αποτελεσμάτων. Αξίζει να σημειωθεί ότι,όπως υποστηρίζουν οι ειδικοί, η λήψη των συμπληρωμάτων σκόρδου είναι καλυτέρα να γίνεται με τα γεύματα. Το σκόρδο που προτιμώ να χρησιμοποιώ, εδώ και αρκετά χρόνια, είναι της Forever γιατί περιέχει και θυμάρι και λεκιθίνη. Οι μελέτες έχουν δείξει ότι, τα συστατικά του σκόρδου, με του θυμαριού βοηθούν τον μεταβολισμό να μετατρέψει τα λίπη σε ενέργεια. Τρία δισκία σκόρδο θυμάρι, τρις φορές την ημέρα με το γεύμα έχουν πολύ καλή αντιοξειδωτική αλλά και ενδυναμωτική δράση. Μπορείς να διαλέξεις όποιο από τα σκευάσματα επιθυμείς, αλλά και φρέσκο σκόρδο φυσικά. Ποια ποσότητα σκόρδου είναι αρκετή; Δυο η τρεις σκελίδες σκόρδου ημερησίως είναι αρκετές για να δώσουν στα κύτταρα σας την τονωτική ένεση που θα διαφυλάξει τη νεότητα σας. Ποιό σκόρδο είναι ισχυρό; Η αντιγηραντική ισχύς του σκόρδου εξαρτάται από το μέγεθος της σκελίδας και την ποιότητα του εδάφους στο οποίο καλλιεργήθηκε. Για παράδειγμα, το σκόρδο που αναπτύχτηκε σε χώμα πλούσιο σε σελήνιο περιέχει ιδιαίτερα υψηλή συγκέντρωση του ιχνοστοιχείου σελήνιο, που ενισχύει τις αντιγηραντικές ιδιότητες του βολβού. Γι αυτό λέω, Σκόρδο, ΠΆΝΤΑ, ΜΟΝΟ … ΜΟΝΟ ΒΙΟΛΟΓΙΚΟ και φυσικά ΜΟΝΟ ΕΛΛΗΝΙΚΟ και ΟΧΙ Κινέζικο. Θα αναφέρουμε εδώ, τις ισοδύναμες ποσότητες σκόρδου που περιέχονται στις φρέσκες σκελίδες σκόρδου, στη σκόνη σκόρδου και στα δισκία σκόρδου προκειμένου να μπορεί να συγκρίνει κάνεις τις διάφορες μορφές του προϊόντος που κυκλοφορούν στο εμπόριο. Δυο η τρεις φρέσκες σκελίδες σκόρδου ισοδυναμούν με ένα κουταλάκι του γλυκού σκόρδο σε μορφή σκόνης (όπως είναι αυτό που υπάρχει στα μπουκαλάκια των μπαχαρικών) με τέσσερις ταμπλέτες κονιορτοποιημένου σκόρδου του ενός γραμμαρίου (1000mg) όπως είναι οι ταμπλέτες του προϊόντος της εταιρείας Kwai, με τέσσερις κάψουλες σκόρδου Kyolic η ένα κουταλάκι του γλυκού εκχυλίσματος σκόρδου Kyolic. Ποια είναι η μεγίστη ασφαλής ποσότητα που μπορούμε να καταναλώνουμε; Το ωμό σκόρδο μπορεί να είναι τοξικό σε υψηλές δόσεις, ειδικά σε ένα καταβεβλημένο σώμα με εξαντλημένο ανοσοποιητικό. Όμως ο κίνδυνος αυτός είναι πολύ μικρός όταν το σκόρδο μαγειρεύεται ελαφρά. Η κατανάλωση ποσότητας μεγαλύτερης των πέντε σκελίδων σκόρδου ημερησίως μπορεί να προκαλέσει διάρροια, αέρια, τυμπανισμό. Η κατανάλωση περισσότερο από 20 gr σκόρδου ημερησίως (ποσότητα που ισοδυναμεί με επτά έως δέκα σκελίδες σκόρδου) μπορεί να προκαλέσει γαστρική αιμορραγία. Μέτρο, ΝΟΥΣ και ισορροπία επιβάλλεται και εδώ. Η Υπερβολή είναι σε όλα καταστροφική και δρα ενάντια σε αυτό που η ισορροπία προστατεύει και ενισχύει. Η ΥΠΟΣΧΕΣΗ ΤΟΥ ΣΚΟΡΔΟΥ > Ενισχύει τη λειτουργία και ενδυνάμωση του ανοσοποιητικού συστήματος. > Μειώνει τα επίπεδα της χοληστερόλης, σχεδόν όπως κάνουν και ορισμένα από τα συνθετικά φάρμακα που χορηγούνται με συνταγή γιατρού. > Λειτούργει ως αντιπηκτικό, αραιώνοντας το αίμα και αποτρέποντας τη λειτουργία των επικινδύνων θρόμβων. > Προστατεύει τους γερασμένους εγκεφάλους από τη διανοητική δυσλειτουργία, που περιλαμβάνει την απώλεια μνήμης, τη μειωμένη ικανότητα σκέψης και μάθησης, την κατάθλιψη και την άνοια. > Αναστέλλει τις κυτταρικές μεταβολές που οδηγούν στην εμφάνιση του καρκίνου και συμβάλλει στην καταστροφή των καρκινικών κυττάρων. > Καταστέλλει τη γενική επιδείνωση της φυσικής που προκαλείται από τις επιθέσεις των ελεύθερων ριζών στα κύτταρα. > Το σκόρδο περιέχει τουλάχιστον δώδεκα ισχυρότατες αντιοξειδωτικές ουσίες. Μην διατηρείτε το σκόρδο σε λάδι. ΌΧΙ στο σπίτι. Ανεξαρτήτως της ισχυρής του γεύσης, το σκόρδο είναι λαχανικό χαμηλής οξύτητας. Το pH μιας σκελίδας σκόρδου συνήθως ποικίλει από 5.3 μέχρι 6.3. Όπως και με όλα τα λαχανικά χαμηλής οξύτητας, το σκόρδο υποστηρίζει την ανάπτυξη και την επακόλουθη παραγωγή τοξινών από το βακτήριο Clostridium botulinum, όταν βρεθούν οι κατάλληλες συνθήκες. Οι συνθήκες αυτές περιλαμβάνουν εσφαλμένη κονσερβοποίηση στο σπίτι και λανθασμένη προετοιμασία και αποθήκευση του μείγματος λαδιού με τα φρέσκα χορταρικά και το σκόρδο. Η υγρασία, η θερμοκρασία δωματίου, η έλλειψη οξυγόνου και οι συνθήκες χαμηλής οξύτητας συμβάλλουν στην ανάπτυξη του Clostridium botulinum. Καθώς αυξάνεται, αυτό το βακτήριο παράγει μια ιδιαίτερα ισχυρή τοξίνη που προκαλεί την ασθένεια της βοτυλίασης. Αν δεν θεραπευτεί σύντομα, είναι δυνατό να επέλθει θάνατος μέσα σε λίγες μέρες από την κατανάλωση του τοξικού φαγητού. Μείγματα σκόρδου σε λάδι που μένουν αποθηκευμένα σε θερμοκρασία δωματίου παρέχουν τις κατάλληλες συνθήκες για την παραγωγή της τοξίνης της βοτυλίασης (χαμηλή τοξικότητα, χωρίς ελεύθερο οξυγόνο στο λάδι και ζεστή θερμοκρασία). Ο ίδιος κίνδυνος ισχύει και για το ψημένο σκόρδο που αποθηκεύεται σε λάδι. Προσοχή λοιπόν. Μπορείτε να καθαρίζετε σκελίδες από σκόρδα και να τα αποθηκεύετε σε γυάλινο βάζο στο ψυγείο για την χρήση 10-12 ημερών. Επίσης μπορείτε να βάλετε στο λάδι μερικές σκελίδες σκόρδο με δεντρολίβανο, φύλλα δάφνης, λίγα πιπέρια σε κόκκους και μικρές Cayenne (πιπεριά καγιέν). Αφήστε να ανακατευτούν τα αρώματα και οι γεύσεις, 8 ώρες και να το χρησιμοποιήσετε ΑΜΕΣΩΣ στις εππόμενες 5-8 ημέρες ωμό στις σαλάτες και στα φαγητά, για έξτρα άρωμα. Μην το αποθηκεύετε εκτός κι αν το κάνετε τουρσί, που όμως από το ξύδι χάνει μεγάλος μέρος απο τα οφέλη του. Στο φαγητό μπαίνουν, ολόκληρα, λίγο πριν κλείσουμε την φωτιά. Καλό είναι να τρώγονται ωμά, μια σκελίδα σκόρο ψιλοκομμένη ταιριάζει σε όλα τα φαγητά, σούπες, σαλάτες, βραστά. Επίσης βραστά ή ψητά, προτιμήστε να τα βάζετε μαζί με την φλούδα τους. Ψητά, τυλιγμένα σε αλουμινόχαρτο, με Cayenne (πιπεριά καγιέν) και αλειμμένα με λάδι, γίνονται υπέροχος μεζές. Από τα αρχαία χρόνια μέχρι σήμερα, το σκόρδο θεωρούνταν ως εξαίρετο φάρμακο και αφροδισιακό. Επίσης το είχαν σαν φυλακτό ενάντια στα κακά δαιμόνια και τους βρικόλακες καθώς και κατά του ματιάσματος. Υπάρχουν πολλές λαϊκές παραδόσεις σχετικά με το σκόρδο. Έτσι μία πλεξούδα από σκόρδα σε ένα σπίτι ή χωράφι διώχνει το μάτιασμα και την γλωσσοφαγιά. Άμα κάποιος θαυμάζει κάτι για να μη το ματιάζει συνηθίζεται η έκφραση «σκόρδα στα μάτια σου» έτσι αποτρέπεται το μάτιασμα. Στην έγκυο γυναίκα και στο νεογέννητο βρέφος τοποθετείται ένα σκόρδο για να φύγει το κακό μάτι. Την ημέρα της πρωτομαγιάς τρώνε σκόρδο για προληπτική εξουδετέρωση του κακού. Ακόμα και πλαστικά σκόρδα τοποθετούνται σε αυτοκίνητα για γούρι. Το σκόρδο είναι ένα φυτό Δυνατής διατροφικής αξίας και πραγματικά δίκαια κατέχει θέση πρωταγωνιστή την καθημερινή κουζίνα. Είπαμε το σκόρδο Δρα κατά πάντων, όπως και το Kalashnikov, άλλωστε. WILD GARLIC (ΑΓΡΙΟ ΣΚΟΡΔΟ) Το άγριο σκόρδο (Allium ursinum), ανήκει στην οικογένεια των λειριιδών (Liliaceae) και κατάγεται από την Ευρώπη και Ασία. Το άγριο οκόρδο ήταν ήδη γνωστό από το μεσαίωνα ως θεραπευτικό φυτό για ενοχλήσεις του γαστρεντερικού σωλήνα. Την αξία αυτού του φυτού για τους ανθρώπους της εποχής εκείνης φανερώνει μια Γερμανική παροιμία «Τρώγε πράσο την άνοιξη κι άγριο σκόρδο το Μάη και θα γλιτώσεις το γιατρό τη χρονιά την άλλη!» Ο βολβός του σκόρδου περιέχει τουλάχιστον τετρακόσιες χημικές ουσίες μεταξύ των οποίων περιλαμβάνονται και πολλές αντιοξειδωτικές ουσίες, οι οποίες προσδίδουν στο σκόρδο τις εκπληκτικές, ισχυρές ιδιότητες του στην προφύλαξη των κυττάρων από τις οξειδωτικές βλάβες και στην προστασία ολοκλήρου του σώματος από την πρόωρη γήρανση. To άγριο σκόρδο θεωρείται πολλαπλάσια δραστικότερο από το κλασσικό σκόρδο Περιέχει και αποδίδει 23% περισσότερες θειούχες ενώσεις (με κυριότερη την αλισίνη) από το απλό σκόρδο. Η αλίσίνη προφυλάσσει από χοληστερίνη και αρτηριοσκλήρωση, προστατεύει την καρδιά και τα αγγεία και δρα σαν ασπίδα στα εγκεφαλικά επεισόδια, στα εμφράγματα, στις θρομβώσεις. Περιέχει και παρέχει περίπου 40% περισσότερο μαγνήσιο και 15% περισσότερο μαγγάνιο από το κλασσικό σκόρδο. Τα δυο αυτά μέταλλα είναι επίσης σημαντικά και απαραίτητα για την καλήυγεία του καρδιακού και του κυκλοφορικού συστήματος. Και είναι «φυσικά» άοσμο. Ακόμη και με την εξαιρετικά υψηλή περιεκτικότητα σε θείο, είναι φυσικά άοσμο μετά την κατανάλωση του. Αυτό συμβαίνει επειδή το θείο στο άγριο σκόρδο είναι συνδεμένο σε πρωτεΐνη, ενώ στο κοινό σκόρδο το θείο βρίσκεται σε “ελεύθερη” μορφή. Leave a Reply Cancel reply Your email address will not be published. Required fields are marked\nΠηγή ypervasinews.gr >>>\nΤι Είναι Η Δίαιτα Γιο Γιο\nΗ δίαιτα γιο-γιο είναι ουσιαστικά όλες αυτές οι διατροφές που έχουμε κάνει οι περισσότερες κατά καιρούς και προσπαθούμε να χάσουμε κιλά για να φορέσουμε για παράδειγμα το φόρεμα των Χριστουγέννων και στη συνέχεια τα παίρνουμε πίσω, για να τα ξαναχάσουμε μετά και πάει λέγοντας. Η έρευνα χρησιμοποίησε σαν δείγμα 158,063 γυναίκες, και τα αποτελέσματα ήταν σοκαριστικά. Όσες ξεκίνησαν με κανονικό βάρος και δεν ήταν υπέρβαρες ή παχύσαρκες, αλλά έκαναν δίαιτες γιο-γιο, ήταν 3,5 φορές πιθανότερο να πεθάνουν από ξαφνικό καρδιακό επεισόδιο απ' ότι οι γυναίκες των οποίων το βάρος ήταν σταθερό σε όλη τους τη ζωή, ενώ είχαν και 66 τοις εκατό μεγαλύτερη πιθανότητα να πεθάνουν από στεφανιαία νόσο.Η έρευνα βέβαια πραγματοποιήθηκε σε γυναίκες που βρίσκονταν μετά την εμμηνόπαυση. Αν και κανείς δεν πιστεύει ότι αυτή η έρευνα θα αλλάξει τις διατροφικές μας συνήθειες, οι ερευνητές ήθελαν απλά να αποδείξουν ότι το να κάνεις δίαιτα δε σημαίνει απαραίτητα ότι είσαι και υγιής. Ίσως πρέπει απλά να γυμνάζεσαι και να τρως φαγητά που ...\nΠηγή madata.gr >>>\nΤι Είναι Η Έλλειψη Ύπνου Από Άποψη Συμπεριφοράς\nΗ έλλειψη ύπνου από άποψη συμπεριφοράς είναι ισοδύναμη με την συμπεριφορά ενός μεθυσμένου. Καλό είναι να έχετε ένα συγκεκριμένο πρόγραμμα ύπνου, που να μην αλλάζετε ούτε τα Σαββατοκύριακα. Πηγή:...\nΠηγή tilestwra.com >>>\nΤι Είναι Η Τοξοπλάσμωση\nΗ τοξοπλάσμωση είναι μια λοίμωξη που μπορεί να γίνει ιδιαίτερα επικίνδυνη για το μωρό. Η εγκυμοσύνη είναι το πιο όμορφο γεγονός στη ζωή μιας γυναίκας. «Φορέστε», λοιπόν, το πιο όμορφο χαμόγελό σας και δείτε την… ηλιόλουστη πλευρά της! Δ.Ο.Λ. © Δημοσιογραφικός Οργανισμός Λαμπράκη Α.Ε. Το σύνολο του περιεχομένου και των υπηρεσιών του in.gr διατίθεται στους επισκέπτες αυστηρά για προσωπική χρήση. Απαγορεύεται η χρήση ή επανεκπομπή του, σε οποιοδήποτε μέσο, μετά ή άνευ επεξεργασίας, χωρίς γραπτή άδεια του εκδότη....\nΠηγή kids.in.gr >>>


Χαρτογράφηση Σπίλων • Αριστείδης Μπαλιάκος Δερματολόγος - Αφροδισιολόγος\nHome » Κλασσική Δερματολογία » Χαρτογράφηση Σπίλων\nΧαρτογράφηση ΣπίλωνΆρης Μπαλιάκος2021-06-29T15:22:50+02:00\nΤο πρώτο Ψηφιακό Δερματοσκόπιο 2ης γενιάς σύμφωνα με το FDA, το microDERM, βοηθάει τον ιατρό αλλά και τον ασθενή μέσω της οπτικής ενός υπολογιστή. Η βασική του αρχή είναι τα νευρωνικά δίκτυα – αυτοδιδασκόμενες μηχανές που αναπτύχθηκαν έχοντας το ανθρώπινο μυαλό ως μοντέλο. Αυτή η τεχνολογία θα επανακαθορίσει τον χειρισμό πληροφοριών και την διάγνωση των ευρημάτων. Τα κλειδιά για την επαγγελματική, συστηματική, έγκαιρη διάγνωση του καρκίνου του δέρματος είναι ο αυτοματισμός και η προτυποποίηση, ώστε να δίνεται μεγαλύτερη ποιότητα και καλύτερη αποτελεσματικότητα στην θεραπεία του κάθε ασθενούς. Οι νέες τεχνικές φωτός και οπτικής επιτρέπουν καλύτερες εικόνες. Οι επιμικροσκοπικές λήψεις συμπληρώνονται από μία τρισδιάστατη εικόνα της αλλοίωσης του δέρματος και δημιουργούν μία εντυπωσιακή, υψηλής ευκρίνειας και ποιότητας εικόνα. Αυτό επιτρέπει μία ορθή εκτίμηση των δερματικών αλλοιώσεων. Η πατενταρισμένη αυτή οπτική ακρίβεια απορρίπτει τη δημιουργία χρωματικών και φωτεινών διακυμάνσεων, όπως και μορφολογικών παραμορφώσεων. Τέτοια λάθη συνέβαιναν σε μηχανήματα της πρώτης γενιάς της βιντεοδερματοσκοπίας που είχαν απλοϊκές μεθόδους μεγέθυνσης, και εμπόδιζαν την ακριβή εκτίμηση των δερματικών αλλοιώσεων. Το σύστημα της κάμερας του microDERM καλύπτει αυτή την ανάγκη και με το παραπάνω. Οι ενσωματωμένοι μικροεπεξεργαστές που διαθέτει το microDERM, αυτόματα προσαρμόζουν την ένταση του φωτός και την σύνθεση του χρώματος ώστε να παραμένει η ίδια, κάτι που επιτρέπει την άριστη και σταθερή ποιότητα σε κάθε στάδιο μεγέθυνσης.


Photodentro: Πολυχάρτης της Ελλάδας: Γεωμορφολογικός, αναγλύφου, κλιματικός, βλάστησης\nΠΟΛΥΧΑΡΤΗΣ ΤΗΣ ΕΛΛΑΔΑΣ: ΓΕΩΜΟΡΦΟΛΟΓΙΚΟΣ, ΑΝΑΓΛΥΦΟΥ, ΚΛΙΜΑΤΙΚΟΣ, ΒΛΑΣΤΗΣΗΣ\nΠολυχάρτης της Ελλάδας (γεωμορφολογικός, αναγλύφου, πολιτικός, θερμοκρασιών, ζωνών βλάστησης, βροχοπτώσεων) με δυνατότητα μεγέθυνσης. Ο χάρτης περιλαμβάνει σε επίπεδα το δίκτυο γεωγραφικών συντεταγμένων (ανά μοίρα), τους νομούς με τα σύνορα και τις πρωτεύουσές τους, τις ονομασίες των θαλάσσιων στοιχείων, τα βουνά, τις λίμνες και τα ποτάμια, καθώς και τις περιοχές με περιβαλλοντικό ενδιαφέρον. Υπάρχει η δυνατότητα, αντί του χάρτη αναγλύφου, να εμφανιστούν άλλοι χάρτες υποβάθρου, όπως πολιτικός χάρτης (νομοί, γεωγραφικά διαμερίσματα), γεωμορφολογικός, χάρτες βλάστησης, θερμοκρασιών Ιανουαρίου, θερμοκρασιών Ιουλίου ή βροχοπτώσεων. Αξιοποιώντας, μάλιστα, τον σχετικό μεταβολέα, δίνεται η δυνατότητα εναλλαγής εμφάνισης ανάμεσα στον χάρτη αναγλύφου και τους άλλους χάρτες, με κλιμακούμενη διαφάνεια. Στο μαθησιακό αντικείμενο περιλαμβάνονται, επίσης, κλίμακα, κινούμενη πυξίδα, μετρητής αποστάσεων, καθώς και υπομνήματα για τους αντίστοιχους χάρτες.\nΕλλάδα πολυχάρτης γεωμορφολογικός χάρτης πολιτικός χάρτης ανάγλυφο θερμοκρασίες βροχοπτώσεις ζώνες βλάστησης νομοί γεωγραφικά διαμερίσματα πρωτεύουσες\napplication/zip (163.82 MB)


Δεν ξέρω πώς γίνεται αυτό, μη φανταστείτε πως η "μεγαλειότης" μου δεν χωρά πουθενά για τη μοναδικότητά της, το αντίθετο θα έλεγα. Πάντα κάτι έλειπε από τα χαρακτηριστικά μιας κατηγορίας σε μένα. Λειψά μονίμως, όσο κι αν προσπαθούσα...\nΨάχνοντας λοιπόν να βρω ποιο βιβλίο θα ήμουν, συνειδητοποίησα πως δεν θα ήμουν καν βιβλίο (με την ακριβή έννοια). Θα ήμουν θεατρικό έργο, που υπάρχει και σε βιβλίο και μέσα από αυτό, θα μιλούσα για δικαιοσύνη, αγάπη, τρυφερότητα με τρόπο ανατρεπτικό, επαναστατικό.\nΘα ήμουν, "Ο κύκλος με την κιμωλία" του Μπέρτολ Μπρεχτ. Σ' ένα κόσμο που υμνεί τον υλισμό και θριαμβεύει η αδικία και η αλαζονεία της εξουσίας και του πλούτου, δεν θα μπορούσα να είμαι τίποτα άλλο, από μια έκφραση πίστης στον θρίαμβο της δικαιοσύνης και της ανθρωπότητας.\nΘα ήμουν ένα παραμύθι, μια τρυφερή ιστορία μητρότητας η οποία σαρκάζει τη δικαιοσύνη και την εξουσία, την ίδια στιγμή, που υμνεί την αγάπη. Αυτή την αγάπη, που είναι έτοιμη να απαρνηθεί τα πάντα και ενσαρκώνεται στη Γρούσα, που προτιμά να απαρνηθεί το παιδί που έσωσε και μεγάλωσε, προκειμένου αυτό. να μην πονέσει. Αυτή την αγάπη, που γίνεται οδηγός του δικαστή Αντζάκ, που παρά την κουτοπονηριά και την ακαταλληλότητά του να γίνει δικαστής, καταφέρνει να φωτίσει την κρίση του.\nΟ Αντζάκ που ήταν μέθυσος, κλεφτοκοτάς και κουτοπόνηρος γίνεται δικαστής γιατί στην επανάσταση έκρυψε το Μεγάλο Δούκα στο σπίτι του, σώζοντάς του τη ζωή και ο διορισμός του σε δικαστή ήταν η ανταμοιβή του.\nΤη σολομώντεια λύση επιλέγει ο Αζντάκ και τοποθετεί το παιδί στο κέντρο του κύκλου με την κιμωλία, ζητώντας από τις δύο μάνες (θετή και βιολογική) να τραβήξουν από ένα χέρι η κάθε μια το παιδί κι όποια το πάρει με το μέρος της, να το κερδίσει. Και είναι η αγάπη προς το παιδί, που κάνει τη θετή μάνα να παραιτηθεί, για να μην το πονέσει. Να το στερηθεί, για να μην υποφέρει, κάνοντας ταυτόχρονα, το δικαστή να τη δικαιώσει δίνοντάς το της, γιατί όπως γράφει στο έργο ο Μπρέχτ: "Το κάθε τι πρέπει να ανήκει σ' εκείνον που είναι άξιος, τα παιδιά σε κείνους που με αγάπη και φροντίδα τα ανατρέφουν..."\nΜε τη σκληρή κριτική του στην εξουσία και τη δικαιοσύνη ο Μ. Μπρέχτ, σ' αυτό το έργο του που γράφτηκε το 1943-45 και αποτελεί μια αντιπολεμική φωνή, δίνει διέξοδο στην ελπίδα με δρόμο την αγάπη του ανθρώπου προς τον άνθρωπο. Το είδα στο θέατρο για πρώτη φορά πολύ μικρή και με γοήτευσε τόσο, που το αναζήτησα στη δανειστική βιβλιοθήκη της πόλης που έμενα τότε, για να το διαβάσω ξανά και ξανά...\nΑλήθεια, εσείς αν ήσασταν βιβλίο, ποιο θα ήσασταν;\nΥ.Γ. Μια που το μήνυμα του βιβλίου και της ανάρτησης είναι η αγάπη, μπορεί να αποτελέσει παράλληλα και την πρώτη μου συμμετοχή, στο νέο δρώμενο της Αριστέας "Κοινωνία ώρα Αγάπης"....\nΧρόνια πολλά, υγεία και φώτιση σε κάθε σας βήμα!...


Η Κοιλάδα των Ρόδων και των Θράκων βασιλέων | grreporter.info- Οι ειδήσεις από την Βουλγαρία - Πύλη πληροφόρησης και ψυχαγωγίας, Επικαιρότητα, Επιχειρήσεις, Αθλητισμός,\nΗ Κοιλάδα των Ρόδων και των Θράκων βασιλέων\n07 Ιούνιος 2013 / 17:06:49 GRReporter\nΗ ιστοσελίδα actualno.com παρουσίασε ένα οιδιπορικό της δημοσιογράφου Ντεσισλάβα Μίρτσεβα για την περιοχή της πόλης Καζανλάκ, που είναι γνωστή όχι μόνο ως Κοιλάδα των Ρόδων, αλλά και των Θράκων βασιλέων. Σε απόσταση λίγων χιλιομέτρων γύρω από την πόλη, στα κοντινά χωριά και πόλεις, βρέθηκαν τάφοι, αρχαίοι θρακικοί τύμβοι, χρυσοί θησαυροί, πήλινα αγγεία, το σημαντικότερο όμως – η τοποθεσία της αρχαίας πόλης Σευθόπολης είναι πλέον γνωστή. Απομεινάριά της βρίσκονται στον πυθμένα της τεχνητής λίμνης Κοπρίνκα.\nΣύμφωνα με τους μύθους, τον 15ο αιώνα από εκεί πέρασε ο σουλτάνος Μουράτ ο Α’. Βλέποντας το όμορφο τοπίο και τις όμορφες κοπέλες με τα άσπρα ρούχα που τους υποδέχονταν, αναφώνησε: „Ακτσέ Καζανλάρ!”, που σημαίνει κυριολεκτικά „άσπρες κοπέλες” (akçe kızanlar). Στις αρχές του 15ου αιώνα το όνομα της πόλης που χρησιμοποιούνταν στα οθωμανικά έγγραφα ήταν Ακτσέ Καζανλάκ, που σιγά σιγά αντικαταστάθηκε με την σημερινή ονομασία Καζανλάκ.\nΟ πρώτος οικισμός στη θέση της σημερινής πόλης εμφανίστηκε την Νεολιθική εποχή. Την Χαλκολιθική και την Χάλκινη εποχή η ζωή του οικισμού συνεχίστηκε. Τον 5ο-4ο αιώνα π.Χ. η θρακική πόλη Σευθόπολη, που φέρει το όνομα του βασιλέα Σεύθο τον Γ’, έγινε πρωτεύουσα του βασιλείου των Οδρυσών. Από την εποχή αυτή είναι οι 12 τύμβοι που ανακαλύφθηκαν στην περιοχή, με μεγαλύτερο τον Θρακικό Τύμβο του Καζανλάκ, οι οποίοι δείχνουν τον τρόπο ζωής των Θράκων.\nΣτα πλαίσια του σημερινού Δήμου Καζανλάκ έχουν βρεθεί αποδείξεις για τις εκστρατείες του Μεγάλου Αλεξάνδρου και του Φιλίππου του Β’. Για μικρό χρονικό διάστημα εδώ κατοικούσαν Έλληνες, Κέλτες και Περσικοί κατακτητές. Έχουν βρεθεί και πάρα πολλά ευρήματα της ρωμαϊκής εποχής. Τότε για πρώτη φορά έγινε γνωστό ότι στην περιοχή καλλιεργούνται ρόδα. Στην πραγματεία του Πλίνιου του Νεώτερου περιγράφονται πάνω από 20 ποικιλίες ρόδων. Σε μια από αυτές έδωσε την ονομασία Θρακικό τριαντάφυλλο. Το ρόδο είναι χαραγμένο σε ένα από τα θρακικά νομίσματα. Η περιοχή του Καζανλάκ ενσωματώθηκε στα όρια του Πρώτου Βουλγαρικού Βασιλείου το 815, αφού υπεγράφη η 30ετής συμφωνία μεταξύ του ηγεμόνα των Βουλγάρων Ομουρτάγκ και του Βυζαντίου.\nΤο Καζανλάκ είναι η μεγαλύτερη πόλη που δεν είναι νομαρχιακό κέντρο. Αυτή τη στιγμή ο πληθυσμός του ανέρχεται σε περίπου 47.325 κατοίκους. Η σημερινή πόλη ιδρύθηκε στην αριστερή όχθη του Παλιού ποταμού στα τέλη του 14ου αιώνα, αφοί οι Οθωμανοί κατέστρεψαν τον βουλγαρικό οικισμό στην δεξιά όχθη του ποταμού. Μέχρι το τέλος του 19ου αιώνα η πόλη ήταν γνωστή με την παραγωγή ροδέλαιου, χαλυβουργικών προϊόντων, τσόχας και γαϊτανιών. Μονάχα στην περιοχή γύρω από το Καζανλάκ το ελαιογόνο τριαντάφυλλο που μεταφέρθηκε από την Ινδία, μέσα από την Περσία, τη Συρία και τη Μικρά Ασία, βρήκε ευνοϊκές συνθήκες ανάπτυξης. Στο Καζανλάκ εμφανίστηκε το πρώτο μαγαζί εμπορίου ρόδου του Ντόντσο Παπάζοφ. Το 1820 το Καζανλάκ έγινε κέντρο της παραγωγής ρόδων στη Βουλγαρία, ενώ το ροδέλαιο του Καζανλάκ έγινε γνωστό και παγκοσμίως κερδίζοντας χρυσά μετάλλια σε εκθέσεις στο Λονδίνο, τη Φιλαδέλφεια, το Παρίσι, το Μιλάνο και το Άντβερπεν.\nΜετά από την απελευθέρωση της Βουλγαρίας από τον τουρκικό ζυγό οι λαϊκές τέχνες παρακμάζουν λόγω της απώλειας των αγορών στην τεράστια Οθωμανική αυτοκρατορία και αρχίζει η σύγχρονη ανάπτυξη της πόλης. Μετά από την απελευθέρωση στην πόλη αναπτύχθηκε πολύ καλά η βιομηχανία της κλωστοϋφαντουργίας. Στην πόλη βρίσκεται το εργοστάσιο παραγωγής όπλων και πυρομαχικών Arsenal, καθώς και το εργοστάσιο παραγωγής εξαρτημάτων αεροπλάνων Caproni (από το 1930 μέχρι το 1945).\nΈνα από τα πιο σημαντικά αξιοθέατα της πόλης είναι το Μουσείο των ρόδων, στο οποίο έχει διατηρηθεί η παράδοση της συγκομιδής και της απόσταξης των ρόδων. Το Μουσείο περιβάλλεται από ένα υπέροχο πάρκο στο οποίο καλλιεργούνται διάφορες ποικιλίες ρόδων. Στο Μουσείο έχει διατηρηθεί πλούσιο φωοτγραφικό και έγγραφο υλικό, με τη βοήθεια του οποίου μπορεί να παρακολουθήσει κανείς την 330χρονη ιστορία της βουλγαρικής παραγωγής ρόδων και ροδέλαιου. Στους επισκέπτες προσφέρουν και γλυκό του κουταλιού και λικέρ τριαντάφυλλο. Στο Μουσείο μπορεί κανείς να δει τα παραδοσιακά για τους κατοίκους της Κοιλάδας των ρόδων ρούχα, έπιπλα, μηχανήματα. Στην αυλή υπάρχει και μια παλιά εγκατάσταση απόσταξης ρόδων η οποία λειτουργεί τους καλοκαιρινούς μήνες.\nΤο άλλο σημείο που πρέπει οπωσδήποτε να επισκεφτεί κανείς στο Καζανλάκ είναι το Ιστορικό Μουσείο «Ισκρά», που ιδρύθηκε το 1901 από τον Πέταρ Τοπούζοφ και είναι ένα από τα πιο γνωστά και πλούσια τοπικά μουσεία της χώρας. Στο Μουσείο υπάρχουν πάνω από 50.000 πρωτότυπα εκθέματα οργανωμένα σε μόνιμες εκθέσεις – Προϊστορία, Θρακική και Ρωμαϊκή κληρονομιά, Αναγέννηση, Νομισματική. Το Μουσείο μελετά και προωθεί τους θρακικούς τύμβους από την Κοιλάδα των Θράκων βασιλέων.\nTags: Η Κοιλάδα των ρόδων θρακικοί τύμβοι ροδέλαιο


Αλέξη κάντο όπως ο Τσαουσέσκου κι ο Πινοσέτ - Marketnews.gr\nΛοβέρδος Γιάννης Σάββατο, 29 Απρ '17\nΗ συμφωνία, από ότι φαίνεται, ανάμεσα στην ελληνική κυβέρνηση και στους δανειστές μας από ότι φαίνεται κλείνει, τουλάχιστον σε τεχνικό επίπεδο σύντομα. Μέσα στον Μάϊο, τα νέα μέτρα λιτότητας, που έχουν ήδη συμφωνηθεί, θα ψηφισθούν από την κοινοβουλευτική πλειοψηφία των "153", που είναι "μπετόν αρμέ", και η β αξιολόγηση θα κλείσει για να μπορέσει να γίνει η εκταμίευση των δόσεων, που είναι απαραίτητες για την πληρωμή των δανεικών που χρωστάμε τον Ιούλιο. Όμως το αποτέλεσμα είναι ότι όλη αυτή η εξέλιξη καθιστά ακόμα δυσχερέστερη την οδυνηρή πραγματικότητα για το σύνολο των ελλήνων, κι ιδίως για τους συνταξιούχους και τους χαμηλόμισθους, που θα υποστούν το μεγαλύτερο βάρος των νέων μέτρων.\nΣτην πρόσφατη συνέντευξη του στον Αντένα, ο πρωθυπουργός Αλέξης Τσίπρας ισχυρίστηκε ότι το πρωτογενές πλεόνασμα των 3,9% επιτεύχθηκε χωρίς την λήψη επιπλέον φορολογικών μέτρων. Αυτό είναι ψευδές. Κατά τα δύο και πλέον χρόνια, που η κυβέρνηση ΣΥΡΙΖΑΝΕΛ βρίσκεται στην εξουσία έχει γίνει σαφές ότι έχουν ληφθεί τα περισσότερα φορολογικά μέτρα από την αρχή της κρίσης. Μόνο το διάστημα αμέσως μετά τις εκλογές του Σεπτεμβρίου 2015 μέχρι τώρα, έχουν επιβληθεί από την κυβέρνηση 27 νέα φορολογικά μέτρα και 10 επιπλέον ασφαλιστικές εισφορές, που πλήττουν το σύνολο των πολιτών και κυρίως την μεσαία τάξη, τους συνταξιούχους και τους επαγγελματίες. Αυτό έχει ως αποτέλεσμα την δραματική επιβάρυνση των νοικοκυριών και των επιχειρήσεων, που υποφέρουν.\nΤο πρωτογενές πλεόνασμα επιτεύχθηκε για τέσσερις λόγους: 1. Εξαιτίας των νέων, επαχθών φόρων, όπως οι έμμεσοι φόροι, 2. Εξαιτίας των κατασχέσεων, που επιβάλλει η φορολογική διοίκηση (έχουν φθάσει να γίνονται ακόμα και πάνω από 1000 κατασχέσεις λογαριασμών ημερησίως), και 3. λόγω της προσπάθειας, που καταβάλλουν οι φορολογούμενοι να διατηρήσουν την ρύθμιση των 100 δόσεων και 4. το σημαντικότερο είναι λόγω της παύσης πληρωμών, που έχει κηρύξει το Ελληνικό Δημόσιο. Εκτός από τους μισθούς των δημοσίων υπαλλήλων και τις κουτσουρεμένες συντάξεις, το Δημόσιο δεν πληρώνει τις υποχρεώσεις του, οδηγώντας τις επιχειρήσεις και τους πολίτες, που συναλλάσσονται μαζί του σε απόγνωση.\nΔυστυχώς, επιβεβαιώνεται αυτό που είχε πει ο κ. Τσίπρας το 2014 όταν ήταν ακόμα αρχηγός της αξιωματικής αντιπολίτευσης, σχολιάζοντας το (πολύ μικρότερο) πρωτογενές πλεόνασμα, που είχε πετύχει τότε η κυβέρνηση Σαμαρά. "Το πρωτογενές πλεόνασμα επιτυγχάνεται με αίμα, δάκρυα και λεηλασία, όπως πετύχαιναν πλεονάσματα οι δικτάτορες Τσαουσέσκου στη Ρουμανία και Πινοσέτ στην Χιλή".\nΤο δυστύχημα για τον κ. Τσίπρα είναι ότι ακριβώς αυτές τις μεθοδεύσεις του Τσαουσέσκου και του Πινοσέτ χρησιμοποίησε κι ο ίδιος για να παρουσιάσει τεχνητά ένα (επί της ουσίας άχρηστο) πρωτογενές πλεόνασμα, που στράγγιξε την αγορά από την ρευστότητα.\nΝα θυμίσω μόνο στον πρωθυπουργό ότι το 2014 όταν η κυβέρνηση ΝΔ- ΠΑΣΟΚ είχε παρουσιάσει πλεόνασμα κι είχε μοιράσει "κοινωνικό μέρισμα", δεν είχε επιτύχει πλεόνασμα ψηφοφόρων. Αντίθετα, το 2014 και το 2015 αυτά τα δύο κόμματα, υπέστησαν τουλάχιστον 4 απανωτές εκλογικές αποτυχίες, στις ευρωεκλογές 2014, στις βουλευτικές Ιανουαρίου 2015, στο δημοψήφισμα και στις βουλευτικές Σεπτεμβρίου 2015! Δεν ξέρω αν ο κ.Τσίπρας διδάσκεται από την ιστορία. Το αμφιβάλλω πολύ.\nΕκείνο που ξέρω είναι ότι το μόνο πράγμα για το οποίο κρίνω ότι στην τηλεοπτική του συνέντευξη ο κ. Τσίπρας είπε την αλήθεια είναι ότι "αν δεν είχε γίνει το δημοψήφισμα, εγώ δεν θα υπήρχα σήμερα ως πολιτικός". Παραδέχτηκε δηλαδή ότι διενήργησε το καταστροφικό και διχαστικό δημοψήφισμα, που έφερε το κλείσιμο των τραπεζών, τα capital controls και το επαχθές τρίτο μνημόνιο, μόνο και μόνο για να διασώσει την πολιτική του σταδιοδρομία! Τρομάζω με την πολιτική του συμπεριφορά. Καταστρέφει μια ολόκληρη χώρα για να παραμείνει πρωθυπουργός. Ντρέπομαι για λογαριασμό του! Και θλίβομαι βαθιά για την κατάντια της αγαπημένης μας πατρίδας!


Άνοιξε και πάλι ο Πύργος του Άιφελ - Ειδήσεις Newsit.gr\nNewsit / Κόσμος / Άνοιξε και πάλι ο Πύργος του Άιφελ\nΆνοιξε και πάλι ο Πύργος του Άιφελ\nΔημοσιεύθηκε: 29.09.2010 | 09:01\nΆνοιξε και πάλι ο Πύργος του Άιφελ μετά την απειλή για βόμβα. Είναι η δεύτερη φορά που κλείνει λόγω απειλητικού τηλεφωνήματος σε διάστημα 15 ημερών...\nΟ Πύργος του Άιφελ άνοιξε και πάλι για το κοινό αργά χθες το βράδυ, αφού παρέμεινε κλειστός για περισσότερες από δύο ώρες μετά την απειλή για βόμβα, ανακοινώθηκε από την αστυνομία.\n«Δεν ισχύει πλέον η κατάσταση συναγερμού. Η αστυνομία πραγματοποίησε εξονυχιστική έρευνα στο μνημείο πριν επιτρέψει να ανοίξει και πάλι», προστίθεται στην ανακοίνωση της αστυνομίας χωρίς να δίνονται περισσότερες διευκρινίσεις.\nΗ εταιρία που έχει την ευθύνη για τη λειτουργία του Πύργου του Άιφελ «έλαβε κλήση περίπου στις 18.40» (τοπική ώρα), η οποία έγινε από «κάποιον τηλεφωνικό θάλαμο», σύμφωνα με την αστυνομία, που έλαβε αμέσως την απόφαση να εκκενώσει το σήμα-κατατεθέν του Παρισιού. Στις 14 Σεπτεμβρίου είχε εκκενωθεί και πάλι ο Πύργος του Άιφελ και πάλι μετά από συναγερμό για βόμβα.\nΆνδρες των ειδικών δυνάμεων της αστυνομίας αναπτύχθηκαν ταχύτατα στην περιοχή λαμβάνοντας έκτακτα μέτρα ασφαλείας. Ο σημερινός συναγερμός σήμανε λίγες μέρες μετά τη δήλωση του Γάλλου υπουργού Εσωτερικών, Μπρις Ορτεφέ, ότι είναι «πραγματικός» ο κίνδυνος για τρομοκρατική ενέργεια, λαμβανομένων υπόψη και των πληροφοριών που έχουν οι αρμόδιες υπηρεσίες ασφαλείας.\n«Δεν έχω πρόθεση να ανησυχήσω τους πολίτες, αλλά έχουμε σοβαρές ενδείξεις, από αξιόπιστες πληροφορίες, που αναφέρονται σε σημαντικό κίνδυνο για απόπειρα τρομοκρατικής ενέργειας», δήλωσε ο διευθυντής της αστυνομίας, Φρεντερίκ Πεσενάρ.\nΣτις 14 Σεπτεμβρίου, η αστυνομία είναι εκκενώσει και πάλι τον Πύργο του ‘Αιφελ και τον σταθμό Σεν Μισέλ και στις 27 Σεπτεμβρίου τον σταθμό Σεν-Λαζάρ μετά την απειλή για τοποθέτηση βόμβας.


Του Τάσου ΒΑΚΑΛΟΠΟΥΛΟΥ\nΓια έναν προπονητή, είναι σημαντικό η ομάδα του να παίζει καλό ποδόσφαιρο εκτός από το να παίρνει αποτελέσματα, διότι έτσι θα φέρει πιο κοντά τον φίλαθλο κόσμο.\nΟ Μαρίνος Ουζουνίδης, στον Παναθηναϊκό, θεωρεί ότι η αρνητική κατάσταση γυρίζει, ελπίζοντας πολύ στους ποδοσφαιριστές που αποκτήθηκαν στο τέλος της μετεγγραφικής περιόδου μετά την πώληση και του Ζέκα.\nΗ χρονιά για τους "πράσινους" δεν ξεκίνησε καλά. Έμειναν νωρίς εκτός Ευρώπης, πλήγμα οικονομικό και αγωνιστικό... Το να ξεκινούν επίσης με δύο ισοπαλίες στη Σούπερ Λιγκ, σε "εύκολα" παιχνίδια, είναι ακόμη μια βαθμολογική πληγή. Στο μυαλό, όμως, του Ουζουνίδη είναι το πρωτάθλημα, και καλά κάνει και δεν το φωνάζει δημοσίως...\nΔεν είναι στη νοοτροπία του να τα παρατάει και αυτό θέλει να μεταδώσει στην ομάδα του. Γνωρίζει ότι θα χρειαστεί μεγάλη μάχη, διάρκεια και νοοτροπία νικητή για να επιτευχθεί ο μεγάλος στόχος.\nΑγωνιστικά, πέρυσι, ο Παναθηναϊκός ήταν δυνατός στη Λεωφόρο, αλλά στις εκτός έδρας συναντήσεις φανέρωνε τρανταχτές αδυναμίες. Οι νίκες μακριά από το σπίτι σου, κόντρα σε δυνατούς αντιπάλους, σου δίνουν αυτοπεποίθηση και σε κάνουν μεγάλη ομάδα. Σήμερα, στην Κέρκυρα, κόντρα στην ομώνυμη ομάδα (8.30 μ.μ.), ο Παναθηναϊκός ελπίζει σε μια νέα αρχή, με μια αξιόλογη εμφάνιση... Οι γηπεδούχοι ξεκίνησαν με δύο ήττες το πρωτάθλημα, δείχνοντας πολλές αδυναμίες σε όλες τις γραμμές τους! Σίγουρα είναι νωρίς να κριθούν, όμως πρέπει να προσπαθήσουν πολύ...\nΗ ΑΕΚ επιστρέφει στις εγχώριες υποχρεώσεις της με έναν αγώνα - παγίδα, καθώς υποδέχεται στο Ολυμπιακό Στάδιο τη Λάρισα (6.15 μ.μ.), δίχως την παρουσία των οπαδών της, σβήνοντας τη δεύτερη αγωνιστική της ποινής της.\nΟι σκέψεις του Μανόλο Χιμένεθ για την αρχική ενδεκάδα διαφοροποιούνται μετά την απόκτηση του Αραούχο, αλλά και του Κονέ... Οι φιλοξενούμενοι, με την αρχική τους εικόνα, φαίνονται ικανοί για όλα...\nΝωρίς στη Ν. Σμύρνη ο Πανιώνιος, που ξεκίνησε εντυπωσιακά με δύο στα δύο, υποδέχεται τον Παναιτωλικό (4 μ.μ.) έχοντας τον πρώτο λόγο, ενώ αργότερα, στη Βοιωτία, ο δυνατός φέτος Λεβαδειακός αντιμετωπίζει τον Πλατανιά (6.15 μ.μ.).\nΙκανοποίηση στον ΠΑΟΚ μετά τις τελευταίες σημαντικές μετεγγραφές του, δύσκολη όμως η αποστολή του αύριο, στη Ριζούπολη, κόντρα στον Απόλλωνα (7.30 μ.μ.).


Lifestyle – Σελίδα 386 – Kliktv.gr\nHome / Lifestyle (Page 386)\nΤι άλλο κανείς να προσθέσει, παρά να δοξάσει τον Θεό που μας χάρισε την κατά Χάριν Ουράνια Μητέρα μας; Πηγή: iellada.gr\nΠηγή «Μην ξανακλάψεις έτσι, παιδί μου, επάνω στην εικόνα μου. Μου ράγισες την καρδιά!»\n7.Σαν παιδί, ήταν πολύ ταλαντούχο αλλά οι δάσκαλοι συμπαθούσαν άλλον μαθητή και έτσι του έδιναν τις πιο δύσκολες εργασίες. Πάντα όμως κατάφερνε να τις λύνει.\n6.Όταν ήταν έφηβος, ο Charles συνήθιζε να περπατάει μόνος. Μία φορά, ενώ ήταν σε ένα δάσος, έπεσε σε ένα πηγάδι. Το πηγάδι είχε βάθος 30 μέτρα. Για να βγει, σκαρφάλωσε στον τοίχο με ταχύτητα 3 μέτρα τη μέρα και το βράδυ που κουραζόταν έπεφτε 2 μέτρα κάτω.\n5.Ήταν 20 όταν οι φίλοι του αποφάσισαν να του κάνουν μία φάρσα: τον απήγαγαν, τον έγδυσαν και τον πήραν σε ένα εγκαταλειμμένο κτίριο χωρίς παράθυρα και μία κλειδωμένη πόρτα.\n1.Δύο άντρες στέκονται στην άκρη της αβύσσου πάνω σε μία ξύλινη σανίδα. Ο ένας τους κρατάει όπλο και θέλει να σκοτώσει τον άλλον. Εάν όμως πέσει ο δεύτερος, θα πέσει και ο πρώτος στην άβυσσο.\n7. Πρέπει απλά να γυρίσεις τον πίνακα ανάποδα.\n6. Ο Charles χρειάστηκε 28 μέρες. Ανέβαινε 1 μέτρο κάθε 24 ώρες. Σε 27 μέρες είχε φτάσει τα 29 μέτρα αλλά έπεσε άλλα 2 και την επόμενη ανέβηκε 3 μέτρα και βγήκε.\n5. Επειδή οι μπάλες του πινγκ πονγκ είναι ελαφριές, το μόνο που χρειαζόταν ήταν να κάνει την ανάγκη του μέσα στον σωλήνα.\n4. Ήξερε τα πάντα και έπαιρνε το αντίδοτο κάθε πρωί. Αλλά αυτό το δηλητήριο ήταν πολύ δυνατό και γι’αυτό έπεσε σε κώμα για λίγο. Το δηλητήριο το ίδιο ήταν στην πλευρά του μαχαιριού που χρησιμοποίησε η Irene για να κόψει το μήλο. Του έδωσε το κομμάτι με το δηλητήριο.\n3. Ο Nicola. Ο Charles κατάφερε να το γράψει μόλις είδε τον δολοφόνο. Καθώς ήταν καλός χημικός, τα νούμερα αυτά έδειχναν σε στοιχεία του περιοδικού πίνακα: 28 — Ni (nickel), 27 — Co (cobalt), 57 — La (lanthanum).\n2. Ο τύπος που του έφερνε τις εφημερίδες. Η τελευταία που βρέθηκε στο σπίτι του ήταν από την Τρίτη, ενώ ο Charles βρέθηκε την Παρασκευή. Ο τύπος που του πήγαινε τις εφημερίδες ήξερε πως είχε δολοφονηθεί και είχε σταματήσει να του τις πηγαίνει. Ο λόγος: Ο Charles αρνήθηκε να του δώσει μία αγωγή με ναρκωτικά.\n1. Οι απαντήσεις στον γρίφο αυτό είναι πολύ διαφορετικές και ο καθένας σκέφτεται με τον δικό του τρόπο. Εσείς τι πιστεύετε;\nΠηγή Ο Γρίφος της Χρονιάς… Το 87% των Ανθρώπων Δεν βρήκε τη Λύση. Εσύ Μπορείς;\nΟ Άρης Σερβετάλης, έκτοτε έχει καταπιαστεί πιο πολύ με το θέατρο, ενσαρκώνοντας λιγότερο «εξωστρεφείς» χαρακτήρες που ωστόσο αποδεικνύουν πως η υποκριτική του «παλέτα» δεν έχει περιορισμούς στις αποχρώσεις, αρκεί να τον ιντριγκάρει ο ρόλος. Μιλώντας λοιπόν, στο τηλέφωνο για να κλείσουμε τη συνάντησή μας λίγο πριν την επιστροφή του Δον Κιχώτη στο Δημοτικό Θέατρο Πειραιά έπειτα από τα καλοκαιρινά sold out, κατευθείαν εισέπραξα μία φυσική ευγένεια, ένα σπάνιο είδος συστολής η οποία είναι ευδιάκριτη και στην κουβέντα μας, η οποία και ακολουθεί. «Φταίει» ο ρόλος; Δεν το νομίζω.\nΠηγή Άρης Σερβετάλης: «Η πίστη μου στο Θεό μου έχει αλλάξει την ζωή»\nΠηγή Τα αυγά αυξάνουν το κολλαγόνο στον οργανισμό χαρίζοντας υγεία στο δέρμα & τις αρθρώσεις! Διαβάστε πώς!\nΠηγή Ο γαμπρός δεν κατάλαβε γιατί η νύφη στάθηκε ακίνητη. Μόλις όμως την είδε να σηκώνει το χέρι της, έμεινε άναυδος\nΟ πρώην αθλητής του Άρη πέθανε ξαφνικά στα 24 χρόνια του.\nΣοκ και θλίψη έχει προκαλέσει στον χώρο των μαχητικών αθλημάτων η είδηση του θανάτου του Πέτρου Σκαφιά. Ο 24χρονος μαχητής του ΜΜΑ και του κικ μπόξινγκ πέθανε το απόγευμα του Σαββάτου (10/11), από ανακοπή καρδιάς.\nΤην τραγική είδηση έκανε γνωστή ο προπονητής του νεαρού αθλητή Στέλιος Σκέμπι:\n«Γιατί Θεέ μου… Γιατί…\nΤα λόγια είναι περιττά… Ο πόνος μεγάλος… Η θλίψη ανείπωτη…\nΌσο κι αν δεν θέλουμε να το πιστέψουμε ο Πέτρος δεν είναι πια μαζί μας…\nΈνας ξεχωριστός άνθρωπος, ένας αθλητής-πρότυπο, ένας πρωταθλητής, που τίμησε τα χρώματα του Άρη και έφερε τίτλους και διακρίσεις στο Σύλλογό μας, ταξίδευσε στη «γειτονιά των Αγγέλων».\nΤο τμήμα Kick Boxing του ΑΣ ΑΡΗ εκφράζει τα θερμά και ειλικρινή του συλλυπητήρια στην οικογένειά του για τον αδόκητο χαμό του.\nΠέτρο Σκαφιά, η «απώλεια» σου είναι τεράστια.\nΠέτρο Σκαφιά, αντίο!\nΔεν θα σε ξεχάσουμε ποτέ…».\nΠηγή Θρήνος! Νεκρός ξαφνικά ο Ελληνας Αθλητής πολεμικών τεχνών Πέτρος Σκαφιας\nΠηγή 12 Ακραία πράγματα που κάνει μόνο ένας πολύ ερωτευμένoς Άντρας. Το 8ο το Βλέπεις σπάνια\nΠηγή Δείτε τι θα συμβεί αν βάλετε τα φρούτα σας σε ένα δοχείο με σόδα\nΝίκος Μουτσινάς: Έπεσα στην παγίδα με τη Μαίρη Συνατσάκη\nΠηγή Νίκος Μουτσινάς: Έπεσα στην παγίδα με τη Μαίρη Συνατσάκη\nΟ Μαραθώνιος είναι για όλους\nΧαρακτηριστικό στιγμιότυπο από τον 36ο Αυθεντικό Μαραθώνιο της Αθήνας…\nΠηγή Ο Μαραθώνιος είναι για όλους\nΠροηγούμενα 1 … 385 386 387 … 1.101 Επόμενα


Ε Μ ΠΡΟ Σ... για Ανάπτυξη !: Μοντέλο Ιρλανδίας, για τη διαγραφή χρεών στην Ελλάδα\nΣχέδιο για ολική διαγραφή χρεών προς το δημόσιο και τις τράπεζες, ετοιμάζει η κυβέρνηση.\nΣύμφωνα με το «Έθνος της Κυριακής», τα συναρμόδια υπουργεία Ανάπτυξης και Δικαιοσύνης επεξεργάζονται αυτήν την περίοδο σχέδιο προτάσεων για την καθιέρωση πτωχευτικού κώδικα που θα μπορούν να υπάγονται νοικοκυριά τα οποία δεν μπορούν να είναι συνεπή ακόμη και αν ακολουθήσουν ρυθμίσεις των χρεών τους με χαμηλότερες δόσεις σε σχέση με αυτές που πληρώνουν.\nαναφέρει η εφημερίδα, εμπειρογνώμονες των υπουργείων Ανάπτυξης και Δικαιοσύνης, εξετάζουν τα αντίστοιχα πτωχευτικά δίκαια του Ηνωμένου Βασιλείου και της Ιρλανδίας, ενώ πρέπει να σημειωθεί ότι ανάλογο νομοσχέδιο ετοιμάζει αυτήν την περίοδο και η Κύπρος.\nΗ σχετική πρόταση θα τεθεί υπόψη και της τρόικας, ενώ στον σχεδιασμό προβλέπεται το συγκεκριμένο πλαίσιο να μην έχει ημερομηνία λήξης αλλά να εφαρμόζεται μόνιμα.\nΤο κρίσιμο σημείο αυτού του σχεδίου, είναι ότι αν υιοθετηθούν θεσμικές διατάξεις των προαναφερόμενων χωρών, τότε για να μηδενιστούν τα χρέη καθώς και για να πάψει να διώκεται ο οφειλέτης θα πρέπει να δεχτεί την εκποίηση της υποθηκευμένης του περιουσίας, έστω κι αν αυτή είναι η κύρια κατοικία.\nΤο σπίτι σήμερα προστατεύεται από τον νόμο Κατσέλη, αλλά χωρίς να προσφέρει την ολική διαγραφή των οφειλών και χωρίς βέβαια να συμπεριλαμβάνει στις ρυθμίσεις κι εκείνες προς το Δημόσιο. Από την άλλη πλευρά, ο πολίτης που θα ακολουθεί την πτωχευτική διαδικασία, σύμφωνα με το θεσμικό πλαίσιο των άλλων κρατών, σε διάστημα δύο ή τριών ετών θα απαλλάσσεται πλήρως από τις οφειλές, τα πρόστιμα, τις διοικητικές και ποινικές διώξεις.\nΣτη συνέχεια, θα ακολουθείται αυστηρός και εξονυχιστικός έλεγχος όχι μόνο της τρέχουσας αλλά και της παρελθούσης οικονομικής κατάστασης, ώστε να αποτρέπονται περιπτώσεις κατάχρησης των διατάξεων περί πτώχευσης.\nΣύμφωνα με το «Έθνος της Κυριακής», η διαδικασία πτώχευσης αφορά δύο κατηγορίες οφειλετών: Στην πρώτη είναι εκείνοι που δεν έχουν περιουσία και κυρίως δεν διαθέτουν κανένα ακίνητο στην ιδιοκτησία τους και στη δεύτερη εμπίπτουν όσοι έχουν περιουσιακά στοιχεία και εισόδημα.\nΠώς θα γίνεται η διαγραφή χρεών\n*Η διαδικασία που μελετάται προβλέπει την καθιέρωση ενδιάμεσων φορέων, ίσως δικηγόρων, οικονομολόγων και άλλων ειδικών, οι οποίοι θα βοηθούν τον οφειλέτη να συμπληρώνει μία αίτηση απαλλαγής οφειλών. Ο ενδιάμεσος φορέας επίσης θα τον συμβουλεύει αν τον συμφέρει να μπει στην πτωχευτική διαδικασία.\nΕπίσης στις άλλες χώρες έχει καθιερωθεί η υπηρεσία αφερεγγυότητας, η οποία και τηρεί μητρώο, ενώ εκδίδει και το διάταγμα απαλλαγής οφειλών. Αυτό στη συνέχεια αποστέλλεται στο δικαστήριο για επικύρωση.\n*Ο οφειλέτης μπαίνει σε ένα καθεστώς παρακολούθησης. Για την ακρίβεια, για ένα χρονικό διάστημα, συνήθως δύο ετών, εκείνος που παίρνει το διάταγμα απαλλαγής οφειλών υπόκειται σε περιορισμούς.\nΔηλαδή, δεν μπορεί να δανειστεί από ένα συγκεκριμένο χρηματικό ποσό και πάνω ή αν προτίθεται να το πράξει θα πρέπει να ενημερώσει τον πιστωτή του. Επίσης δεν μπορεί χωρίς να πάρει άδεια από το δικαστήριο να κάνει μια εταιρεία περιορισμένης ευθύνης ή να γίνει διευθυντής εταιρείας. Αν στη διάρκεια της περιόδου παρακολούθησης ο οφειλέτης αποκτήσει περιουσιακά στοιχεία ή επιπλέον εισόδημα τότε ένα ποσοστό από αυτά θα ανακτάται προς όφελος του πιστωτή.\n*Ο οφειλέτης, θα μπορεί να διαθέτει εισόδημα που να καλύπτει τα αναγκαία έξοδα διαβίωσης και περιουσιακά στοιχεία μέχρις ενός ποσού το οποίο θα καθοριστεί από τον νόμο.\n*Για να μην υπάρχει κατάχρηση του συστήματος ο οφειλέτης θα δίνει ρητώς τη συγκατάθεσή του για εξακρίβωση των στοιχείων του, θα γίνεται ανταλλαγή πληροφοριών μεταξύ των αρμόδιων φορέων και θα αποκαλύπτονται πλήρως όλα τα περιουσιακά στοιχεία και οι υποχρεώσεις αλλά και οι ποινές που επιβάλλονται.\n*Για τους οφειλέτες από τη στιγμή που θα υποβάλλουν αίτηση θα ορίζεται μια περίοδος παρακολούθησης ίσως δύο ή και τρία χρόνια. Μετά την πάροδο και εφόσον είναι συνεργάσιμοι τότε θα απαλλάσσονται πλήρως από τα χρέη τους. Έτσι, ο οφειλέτης θα υποβάλλει αίτημα πτώχευσης στο δικαστήριο.\n*Από τη στιγμή που έχει υποθηκευμένη περιουσία θα την εκχωρεί π.χ. κύρια κατοικία ή άλλο ακίνητο στους πιστωτές και στο κράτος. Αυτοί με τη σειρά τους θα ορίζουν έναν διαχειριστή πτώχευσης, ο οποίος θα διαθέτει τα περιουσιακά στοιχεία στους πιστωτές αλλά και στο Δημόσιο, εφόσον οφείλει ποσά κι εκεί.\n*Αν στη διάρκεια επιτήρησης ο οφειλέτης επανακτήσει την ικανότητα πληρωμής π.χ. πάρει αύξηση ή βρει εργασία, τότε μπορεί να υποχρεωθεί να διαθέτει στους πιστωτές ένα πληρωτέο ποσοστό.\n*Κατά τη διάρκεια της περιόδου παρακολούθησης τα οικονομικά του δεδομένα θα ερευνώνται. Ακόμη θα ισχύει και αναδρομική εξέτασή τους για περίοδο τρία έως και πέντε χρόνια. Και για τις περιπτώσεις αυτές θα υπάρχει το δικαίωμα διατήρησης ενός εισοδήματος το οποίο θα καλύπτει τις εύλογες δαπάνες διαβίωσης.\nΕτικέτες Δανεισμός, Οικονομία.Φορολογία, Ρυθμίσεις, Τράπεζες


TuRU Düsseldorf 1880 1. FC Monheim ζωντανά αποτελέσματα, livescore και live streaming - SofaScore\nTuRU Düsseldorf 1880 - 1. FC Monheim Ζωντανά αποτελέσματα, livescore και live streaming\nTuRU Düsseldorf 1880 1. FC Monheim ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 13.10.2019. και ώρα 13:00 UTC ώρα στο γήπεδο Stadion an der Feuerbachstrasse, Dusseldorf, Germany για το Oberliga Niederrhein - Germany Amateur. Στο SofaScore ζωντανά αποτελέσματα μπορείτε να βρείτε όλα TuRU Düsseldorf 1880 εναντίον 1. FC Monheim τα προηγούμενα αποτελέσματα με τους H2H αγώνες. Οι σύνδεσμοι TuRU Düsseldorf 1880 εναντίον 1. FC Monheim με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις TuRU Düsseldorf 1880 εναντίον 1. FC Monheim ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα TuRU Düsseldorf 1880 1. FC Monheim στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: TuRU Düsseldorf 1880 - 1. FC Monheim\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε TuRU Düsseldorf 1880 1. FC Monheim live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε TuRU Düsseldorf 1880 1. FC Monheim ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Hangting Express Military Museum από 30€. Ξενοδοχεία σε Πεκίνο - KAYAK\nNo. 20 Beifengwo Road, Haidian District, Πεκίνο 100038, Κίνα\nΚαταχωρήστε τις επιθυμητές ημ/νίες στη φόρμα αναζήτησης από πάνω για να δείτε τιμές για το ξενοδοχείο Hangting Express Military Museum\nΣχετικά με την τοποθεσία Hangting Express Military Museum\nΑυτό το κατάλυμα (Hangting Express Military Museum, Xuanwu, Πεκίνο) απέχει 10 λεπτά με το αμάξι από: Απαγορευμένη Πόλη και Πλατεία Τιένανμεν. Στις σημαντικές παροχές περιλαμβάνονται αποθήκευση αποσκευών, εγκαταστάσεις πλυντηρίων και ένα ασανσέρ. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Hangting Express Military Museum\nΔιαθέσιμα δωμάτια στο Hangting Express Military Museum\nΠαροχές στο Hangting Express Military Museum\nΚριτικές για το Hangting Express Military Museum\nCapital Museum1.2 χλμ\nFayuan Temple4 χλμ\nNational Museum of China6.2 χλμ\nJingshan Park6.3 χλμ\nTemple of Heaven7.4 χλμ\nHangting Express Military Museum: Συχνές ερωτήσεις\nΠού βρίσκεται το Hangting Express Military Museum;\nΤο Hangting Express Military Museum βρίσκεται στη διεύθυνση No. 20 Beifengwo Road, Haidian District, περιοχή Xicheng, 5,8 χλμ. από το κέντρο της πόλης Πεκίνο. Το κοντινότερο αξιοθέατο στο Hangting Express Military Museum είναι: Capital Museum.\nΠότε είναι το check-in και το check-out στο Hangting Express Military Museum;\nΣτο Hangting Express Military Museum, το check-in γίνεται στις 14:00 και το check-out στις 12:00.\nΠροσφέρει το Hangting Express Military Museum δωρεάν Wi-Fi;\nΝαι, το Hangting Express Military Museum προσφέρει δωρεάν Wi-Fi.\nΠροσφέρει το Hangting Express Military Museum δωρεάν πάρκινγκ;\nΌχι, το Hangting Express Military Museum δεν προσφέρει δωρεάν πάρκινγκ.\nΠροσφέρει το Hangting Express Military Museum δωρεάν μεταφορά αεροδρομίου;\nΌχι, το Hangting Express Military Museum δεν προσφέρει δωρεάν μεταφορά αεροδρομίου.\nΠόσο απέχει το Hangting Express Military Museum από το αεροδρόμιο;\nΤο Hangting Express Military Museum απέχει 29,4 χλμ. από το Πεκίνο Capital.\nΈχει πισίνα το Hangting Express Military Museum;\nΌχι, το Hangting Express Military Museum δεν έχει πισίνα.\n4% φθηνότερο7 Days Inn Beijing West Railway Station Branch0,1 χλμWi-Fi+29€\nTianyou Hotel0,14 χλμΕστιατόριο, Υπηρεσία δωματίου, Δωρεάν Wi-Fi+101€\nBeijing Tianyou Hotel8.4 Εξαιρετικό (20 κριτικές)0,18 χλμΓυμναστήριο, Εστιατόριο, Υπηρεσία δωματίου+204€\n9% φθηνότεροGreenTree Alliance Beijing Haidian District North Square of West Railway Station Hotel0,33 χλμ+27€\n21% φθηνότεροHanting Hotel Beijing West Railway Station North Square Center6.4 Καλό (27 κριτικές)0,33 χλμΕστιατόριο, Τηλεόραση, Καλωδιακή ή δορυφορική τηλεόραση+23€\n12% φθηνότεροGreentree Alliance Beijing West Railway Station North Square Hotel7.1 Καλό (4 κριτικές)0,6 χλμΕστιατόριο, Υπηρεσία δωματίου, Δωρεάν Wi-Fi+26€\nHome Inn Beijing West Railway Station North Square8.1 Εξαιρετικό (4 κριτικές)0,45 χλμWi-Fi, Τηλεόραση, Καλωδιακή ή δορυφορική τηλεόραση+30€\nΑναζητήστε εκπτώσεις για το Hangting Express Military Museum στο Πεκίνο με την KAYAK. Αναζητήστε τη φθηνότερη προσφορά ξενοδοχείου για το Hangting Express Military Museum στο Πεκίνο. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Hangting Express Military Museum με την προσφορά που σας ταιριάζει καλύτερα. από 30€/βράδυ (οι πιο πρόσφατες τιμές για το ξενοδοχείο).